title: Borgbjerg Banken uhrikätköt

text: Borgbjerg Banken uhrikätköt ( tarkoittaa "rinnettä") löytyivät Tanskassa vuosina 1842 ja 1874. Ne sisälsivät kuusi kullasta ja pronssista valmistettua pronssikauden astiaa, jotka oli piiloitettu mataliin kuoppiin Lounais-Sjællannin Slagelsenissa sijaitsevan Boeslunden kylän Borgbjergin mäen rinteeseen. Kätkön esineet saattoivat myös olla votiiviuhreja, jotka ovat kosteikon sijaan laskettu maakuoppaan. Edellisestä kohteesta 1,5 kilometriä luoteeseen tehtiin vuosina 1981 ja 1993 Gammelgårdilla neljän kultaisen käsirenkaan löydöt. Kaikki esineet ovat esillä Tanskan kansallismuseossa.


title: Borgbjerg Banken uhrikätköt

text: Heinäkuussa 1842 katsahti Jeppe Carstensenin vaimo miehensä kyntämistä, kun hän huomasi kyntövaossa kaksi metallista kulhoa (Museon luettelointinumero B1066). Ne oli kaivettu maahan keskelle Boeslunde Bakken rinnettä aivan maanpinnan alle. Auran terä oli vaurioittanut toista kulhoa ja siitä puuttui osa, jota ei etsimisen jälkeenkään löydetty. Toinen kulho oli haudattu syvemmälle kuin toinen ja ne ovat voineet olla maassa päällekkäin. Löytöpaikalta huomattiin tuhkaa, hiilenkappale ja pieniä kiviä. Paikallinen kouluopettaja toimitti löydöt Tanskan kansallismuseoon ja esineistä maksettiin 454 riikintaaleria.


title: Borgbjerg Banken uhrikätköt

text: Toukokuussa 1874 Rasmus Sørensen oli kyntämässä saman mäen pohjoissivua, kun auran terä nosti kulta-astian maasta. Kyntäjä palasi pian takaisin ja kaapi varovasti maata löytöpaikan ympäriltä. Hän löysi kolme muuta kultaista astiaa, jotka olivat pareittain samat. Astiat (museon luettelonumerot B1067 ja 7046) oli haudattu maahan kuoppaan, jonne astiat oli aseteltu rinnakkain nelikulmion muotoon. Pastori Richter lähetti Tanskan kansallismuseolle jo löytöpäivänä tiedon kultaesineiden löytymisestä. Astiat lunastettiin valtiolle 548 riikintaalerin hinnasta.


title: Borgbjerg Banken uhrikätköt

text: Ilmoituksen jälkeisenä päivänä matkusti arkeologi Henry Petersen Boeslundeniin haastattelamaan paikallisia asukkaita. Hän totesi, että uudet astiat löytyivät 70 alenin päästä vanhojen kulta-astioiden löytöpaikasta. Hän kuuli, että astiat oli löytyneet saman Borgbjergin harjun eri puolilta. Borgbjerg oli aikaisemmin ollut ”vanha linnoitus”, jonka rinteeillä oli sijainnut kolme erikorkuista terassia ja jonka huipulla oli ollut nelikulmainen tasanne. Terassit olivat vuosittaisten kyntämisten takia pyöristyneet lähes huomaamattomiksi. Ensimmäiset astiat löytyivät huipun keskeltä ja toiset astiat pohjoissivun rinteen puolivälistä. Petersen suoritti paikalla kaivaukset, mutta mitään tähdellistä ei löytynyt.


title: Borgbjerg Banken uhrikätköt

text:
Viimeisimmän kaivauksen suoritti vuonna 1979 Tanskan kansallismuseon puolesta H. Nielsen. Paikalta löytyi mesoliittiseen kivikauteen kuulunut kulttuurimaakerros, joka alkoi huipulta ja jatkui länteen päin. Pronssikauden jälkiä ei tavattu ollenkaan. Suurimman rakenteen muodosti vallihaudan jäännökset, joka kiersi mäen. Sen pohjalta löytyi 49 senttimetriä pitkä tikari. Tikari ja vallihaudan pohjalta löytynyt luumateriaali ajoitettiin 1300-luvulle jaa.
Vuonna 1981 kaksi 9- ja 11-vuotiaat lapset löysivät kumpikin käsirenkaan samasta kynnetystä pellosta. Toisella käsirenkaalla oli ennenäkemätön ”kolmirenkainen muoto”. Vanhemmat arvasivat, että käsirenkaat olivat kullasta ja siksi muinaisesineitä. He ottivat yhteyttä Tanskan kansallismuseoon. Käsirenkaat olivat löytyneet peltoalueen painaumasta, missä aikoinaan oli sijainnut nykyään kuivatettu kosteikko. Museoväki vieraili löytökohteessa toiveenaan löytää vielä lisää renkaita, mutta he pettyivät.


title: Borgbjerg Banken uhrikätköt

text:
Vuonna 1993 löytyi maatilan töissä vielä yksi käsirengas. Kansallismuseon tutkija P. Poulsen haravoi alueen metallinpaljastimella ja löysi samanlaisen käsirenkaan.
Vuonna 1842 löydetyt kulhot (B1066) olivat samanlaiset, 9,4 senttimetriä korkeat ja 17,5 senttimetriä leveät. Astiat oli koristeltu samankeskisillä ympyröillä, pisteriveillä ja narukuvioisilla ornamenteillä.


title: Borgbjerg Banken uhrikätköt

text: Vuonna 1874 löydetyt astiat olivat pareittain samanlaiset (B1067 ja 7046). Pienemmässä astiaparissa oli hevosenpäähän päättyvät pronssiset kahvat. Kahva antaa vaikutelman kauhasta, jolla kauhottiin isommasta kulhosta juotavaa. Suurempien astioiden koristelussa oli käytetty samankeskisiä ympyröitä, naru- ja pisterivikuvioita ornamentteina. Astioiden pohjat olivat pyöreät. Kaikki neljä astiaa olivat noin 10 senttimetriä korkeat ja halkaisijat olivat 10,5–11,0 senttimetriä pitkät.


title: Borgbjerg Banken uhrikätköt

text: Kaikki astiat on ajoitettu tyyliseikkojen perusteella myöhäispronssikaudelle Monteliuksen periodille IV. Tämä periodi vastaa ajoitusta 1100–900 eaa. Tanskan kansallismuseo ilmoittaa verkkosivuillansa ajoitukseksi hieman myöhäisempää 1000–800 eaa.


title: Borgbjerg Banken uhrikätköt

text: Löydetyt käsirenkaat ovat erityistä myöhäispronssikauden tyyppiä, jota kutsutaan nimellä . Nimitys on vanha ja se liittyy vanhoihin saagoihin. Vaikka nimitys onkin harhaanjohtava, käytetään sitä edelleen esineiden luokittelussa. Näitä käsirenkaita on löydetty vain rikkaimpien maatilojen ympäristöistä ja niillä on ilmeisesti ollut jokin erityinen merikys. Nämä renkaat olivat lisäksi valmistettuja kullasta, joka oli tuolloinkin erityisen arvokasta. Vastaavia käsirenkaita on löydetty myös Etelä-Fynin Vester Hæsingesta (neljä), josta saatiin talteen vuonna 2009 videskin rengas.


title: Borgbjerg Banken uhrikätköt

text: Renkaat tunnetaan museon luettelonumeroilla DNF6/81, DNF7/81, DNF9/93 ja DNF55/93. Ne ovat kaikki kultaa ja ne on ajoitettu myöhäispronssikauteen Monteliuksen periodille V, mikä ajoitetaan 900–700 eaa.


title: Souransan Tomoto

text: Souransan Tomoto on maalaiskunta ja sen keskuskylä Kayesin alueen Kitan piirissä Malissa. Se sijaitsee 40 kilometriä Kitasta pohjoiseen. Kunnassa on 8 500 ja kylässä 3 500 asukasta (vuonna 2009).


title: Souransan Tomoto

text: Souransan Tomoton kunta rajoittuu idässä Kitan piirin Namala Guimban, etelässä Djidianin sekä lännessä ja pohjoisessa Saboulan kuntiin. Maisemaa leimaavat tasangot ja kukkulajonot. Pysyviä vesistöjä ei ole. Ilmasto on sudanilais-sahelilainen.


title: Souransan Tomoto

text: Kuntaan kuuluu viisi kylää. Asukkaat ovat mandinkoja, fulbeja, bambaroita, kakoloja, diawandoja ja soninkeja.


title: Souransan Tomoto

text: Souransan Tomotosta on yhteys RR5-paikallistielle Manbiriin. Väestön pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi sekä myytäväksi kasvatettavat maapähkinä ja puuvilla. Tuotantoeläimiä ovat naudat, lampaat, vuohet ja aasit. Lisäksi harjoitetaan käsityöammatteja ja pienimuotoista kaupankäyntiä.


title: Kulttuurihistorian museo (Oslo)

text: Kulttuurihistorian museo (KHM, ) on Oslon yliopiston alainen museo-organisaatio, joka muodostettiin vuonna 1999. Se oli aluksi nimeltään "Universitetets kulturhistoriske museum" ja se muodostettiin yhdistämällä "Universitetets Oldsaksamling", "Vikingskipshuset på Bygdøy", "Myntkabinettet" ja "Etnografisk samling". Vuonna 2004 sen nimi yksinkertaistettiin muotoon "Kulturhistorisk museum".


title: Kulttuurihistorian museo (Oslo)

text: Museon kokoelmat ja esittelytilat sijaitsevat neljässä rakennuksessa, jotka ovat Oslon keskustassa. Niiden katuosoitteet ovat: Historical Museum "Frederiks gate 2" ja "Frederiks gate 3", museon hallinto "St. Olavs gate 29" ja Vikingskipshuset sijaitsee Bygdøyn niemellä.


title: Kulttuurihistorian museo (Oslo)

text: Kulttuurihistorian museo on eräs Norjan suurimmista kulttuurin museoista. Se säilyttää maan suurinta esihistoriallista ja keskiaikaista esinekokoelmaa, joka sisältää vielä esimerkiksi viikinkilaivoja, keskiaikaisia kirkkoesineitä, kattavan riimuarkiston, etnografinen kokoelma kaikilta mantereilta ja rahahuoneessa on suurin norjalainen rahakokoelma.


title: Salon uimahalli

text: Salon uimahalli on Salon urheilupuistossa sijaitseva uimahalli. Se rakennettiin alun perin 1970-luvulla, ja vuonna 2007 se uudistettiin ja laajennettiin perusteellisesti 8,4 miljoonan euron budjetilla Varsinais-Suomen toiseksi suurimmaksi uimahalliksi Turun Impivaaran jälkeen. Uudistuksen suunnitteli turkulainen arkkitehti Jarmo Saarinen, jonka toimisto on suunnitellut myös Raision ja Loimaan uimahallit.


title: Salon uimahalli

text: Uimahallissa on kaksi 25 metrin allasta (vedenlämpö +27 °C) ja hyppytasot 1, 3 ja 5 m, lastenallas (+30 °C), lämpimät terapia- ja viihdealtaat (+30 °C) ja 31 metrin pituinen vesiliukumäki sekä kylmäallas (+7…8 °C). Rakennuksessa on myös kuntosali ja pieni liikuntasali.


title: Salon uimahalli

text: Ennen vuoden 2007 remonttia Salon uimahallissa oli noin 100 000 kävijää vuodessa. Vuonna 2008 kävijöitä oli 214 000 ja vuonna 2015 runsaat 211 000. Kävijöistä on senioriliikuntakortin ansiosta yhä suurempi osa eläkeläisiä.


title: Salon uimahalli

text: Uimahallin edustalla on Pekka Jylhän maalattu teräsveistos "Ilo", halkaisijaltaan viisimetrinen värikäs rantapallo.


title: Operaatio Sandstone

text: Operaatio Sandstone (suom. "Hiekkakivi") oli 3 ydinkokeen mittainen sotilasoperaatio. Ydinkokeissa tämä oli sekä Yhdysvaltain, että koko maailman kolmas. Se toteutettiin Enewetak-atollilla 14. huhtikuuta - 14. toukokuuta vuonna 1948. Tämä ydinkoesarja oli ensimmäinen kolmi-faasinen eli 3 koetta sisältävä. Myös ensi kertaa käytettiin radio-ohjattavaa droonia säteilyarvojen mittaukseen ydinlaskeuman osalta. Tuo lentokone oli tyypiltään B-17 "Lentävä Linnoitus".


title: Operaatio Sandstone

text: Ydinkoetta edelsi Operaatio Crossroads, ja lineaarisella aikajanalla sitä seurasi Neuvostoliiton tekemä Joe-1 vuonna 1949. Kokeiden nimet olivat: "X-ray", "Yoke" sekä "Zebra". Niiden tehot olivat 37, 49 ja 18 kilotonnia. Ydinkokeiden laukaisusarja liittyi läheisesti Mark 4 -ydinpommin kehittelyyn. "Yoke-ydinkoe" oli maailman voimakkain vuoteen 1951 saakka.


title: Operaatio Sandstone

text: Kaikki räjäytykset toteutettiin kokeisiin valmistelluista laukaisutorneista. Operaation komentoalus eli lippulaiva oli "USS Mount McKinley". Operaatioon osallistui 10 200 henkilöä, suurin osa heistä sotilaita. Vuodesta 1948 vuoteen 1949, kasvoi USA:n ydinasearsenaali 56 ydinräjähteeseen.


title: Robert Detweiler

text: Robert Milan ”Bob” Detweiler (20. heinäkuuta 1930 Centralia, Illinois – 8. joulukuuta 2003 Orem, Utah) oli yhdysvaltalainen soutaja ja olympiavoittaja.


title: Robert Detweiler

text: Detweiler voitti kahdeksikossa olympiakultaa Helsingissä 1952.


title: Henry Proctor

text: Henry Arthur Proctor (19. lokakuuta 1929 Baxter Springs, Kansas – 13. huhtikuuta 2005 Camas, Washington) oli yhdysvaltalainen soutaja ja olympiavoittaja.


title: Henry Proctor

text: Proctor voitti kahdeksikossa olympiakultaa Helsingissä 1952.


Direktiivi tekijänoikeudesta digitaalisilla sisämarkkinoilla 2016/0280(COD), joka tunnetaan myös nimellä Euroopan unionin tekijänoikeusdirektiivi on ehdotus Euroopan unionin direktiiviksi, joka on osa ehdotettuja direktiivejä, joiden tarkoituksena on yhdenmukaistaa näkökohtia Euroopan unionin tekijänoikeuslainsäädäntöön ja vahvistaa digitaalisia sisämarkkinoita. Euroopan parlamentin lakiasiain valiokunta hyväksyi ehdotuksen 20. kesäkuuta 2018, josta tarvitaan koko Euroopan parlamentin päätös ennen kuin siitä tulee direktiivi.


title: Direktiivi tekijänoikeudesta digitaalisilla sisämarkkinoilla

text: Euroopan neuvosto kuvasi keskeiseksi tavoitteekseen painojulkaisujen suojelemisen siten, että vähennetään "arvokuilua" internetin julkaisualustojen tekemien voittojen ja sisällöntuottajien välillä, rohkaistaan "yhteistyötä" näiden kahden ryhmän välillä, ja luodaan rajoituksia tekijänoikeuteen koskien tekstin- ja tiedonlouhintaa. Direktiivin konkreettisia ehdotuksia ovat, että myönnetään lehtien kustantajille suora tekijänoikeus niiden julkaisujen käytölle internetjalustoilla, kuten  uutisten syötteenlukijoille (11 artikla) ja vaaditaan niitä sivustoja, jotka ensisijaisesti isännöivät käyttäjien julkaisemaa sisältöä, ryhtymään "tehokkaisiin ja oikeasuhteisiin" toimenpiteisiin, joilla estetään tekijänoikeuden alaisten sisältöjen luvaton julkaiseminen, tai saattamaan vastuuseen niiden käyttäjien toimet (Artikla 13). Kuten kaikki EU:n direktiivit, sekä lisenssit, että poikkeukset on vahvistettava jäsenvaltioissa.


text: Artiklat 11 ja 13 ovat herättäneet laajaa kritiikkiä Euroopan ja Yhdysvaltain eri osapuolissa. 11 artiklaa on arvosteltu "linkkiverona", joka vaatisi sivustoita "hankkimaan lisenssin ennen linkittämistä uutisartikkeleihin", ja 13 artiklaa "meemikieltona" sillä perusteella, että sisältöjä yhteensovittavat tekniikat eivät pysty täyttämään direktiivin vaatimuksia eivätkä ne pysty tunnistamaan kohtuullista käyttöä, kuten parodiaa. Direktiivin kannattajat, jotka ovat pitkälti mediaryhmittymiä, kustantajia ja sisällöntuottajia hylkäävät nämä väitteet toteamalla, että suuret internetin julkaisualustat, kuten Google välittävät "disinformaatiokampanjaa" ja hyötyvät status quosta.


text: Heinäkuun 5. 2018 EU:n tekijänoikeusdirektiivin käsittely lykättiin syyskuun 10:ksi 2018, koska Euroopan parlamentin äänten enemmistö kannatti äänestyksestä pidättymistä.


text: Syyskuun 12. 2018 Euroopan parlamentti äänesti ja hyväksyi muutosesityksin tekijänoikeusdirektiivin kiistanalaisimmat 11. ja 13. artiklat. Yhteensä 438 parlamentin jäsentä äänesti puolesta, 226 vastaan ja 39 pidättyi äänestyksestä. Ehdotuksen käsittely jatkuu kolmikantaneuvottelussa Euroopan komission ja Euroopan unionin neuvoston kanssa. Euroopan parlamentin lopullinen äänestys direktiivistä on maalis- tai huhtikuussa 2019.


text: Ensimmäinen tekijänoikeusdirektiivi otettiin käyttöön huhtikuussa 2001. Nyt käsiteltävän ehdotuksen julkisti alun perin syyskuun 14, 2016 Euroopan komissio, jolla on aloiteoikeus EU:n lainsäädäntöön, sen jälkeen kun Euroopan parlamentti oli pyytänyt ehdotusta, jossa oli sen oman aloitteen raportti (niin kutsuttu Redan raportti). EU:n tekijänoikeusuudistusta kannustivat myös Euroopan komission tavoite vuonna 2012 ja konsultaatio vuonna 2013, Junckerin ehdokkuus, Kroesin vetoomus, Oettingerin vahvistus ja Digital Agenda Intergroup vuonna 2014; sekä Euroopan komission viestintä vuonna 2015.


text: Euroopan unionin neuvoston pysyvien edustajien komitea Coreper hyväksyi toukokuun 25. 2018 tekstin, joka eteni trilogitapaamisen neuvotteluihin Euroopan parlamentissa lopullisen tekstin saavuttamiseksi ilman Saksan, Suomen, Hollannin, Slovenian, Belgian tai Unkarin suostumusta.


text: Kesäkuun 20. 2018 Euroopan parlamentin lakiasiain valiokunta sai päätökseen korjaukset direktiiviin ja vei ne parlamentille neuvotteluihin. Kuitenkin Euroopan parlamentin jäsenet äänestivät heinäkuun 5. 2018, että se ei etene neuvotteluvaiheeseen, vaan sen sijaan avaa uudelleen keskustelun direktiivistä syyskuussa 2018. Keskustelun uudelleen aloittamista kannatti 318 ääntä ja jatkamista kannatti 278, sekä 31 äänesti tyhjää.


text: Artikla 3 ehdottaa poikkeuksia tekijänoikeuteen sellaiseen tekstin- ja tiedonlouhintaan, jonka tarkoituksena on tieteellinen tutkimus. COREPER:n versiossa ovat sekä pakollinen, että vaihtoehtoinen lisäys.


text: Riippuen siitä, hyväksytäänkö faktat ja informaatio tekijänoikeudettomaan (public domain) asemaan, DTM poikkeus saattaisi lisätä tai vähentää rajoituksia verrattuna "status quohon".


text: Artikla 4 ehdottaa pakollisen rajoituksen tekijänoikeuden alaisille teoksille osana "digitaalista ja rajoja ylittävää opetustoimintaa". Sovellettessa tämä artikla selvittäisi, että koulutuslaitokset voivat käyttää tekijänoikeuden alaisia teoksia ei-kaupallisesti havainnollisiin tarkoituksiin.


text: Koulutussektori on ollut huolestunut siitä, että artikla 4:n ehdottama rajoitus rajaa liikaa. Sektori esittää esimerkiksi, että "koulutuslaitosten" käsitteen piiriä laajennetaan ulottumaan kulttuurialojen muistiorganisaatioihin. Artikla 4:n kiistellyin osa on 2, jossa rajoitusta ei myönnettäisi, jos markkinoilla on saatavilla "vastaavia lisenssejä".


text: COREPERin versiossa on muutoksia, jotka perustuvat koulutussektorin argumentteihin, mutta siinä on kuitenkin mukana kiistelty artiklan osa 4(2).


text: Artikla 11 laajentaa vuoden 2011 tekijänoikeusdirektiiviä myöntämällä kustantajille suoraan tekijänoikeuden niiden "lehdissä julkaistuun aineistoon tietoyhteiskunnan palveluntarjoajien verkkokäytössä". Nykyisen EU-lainsäädännön mukaan kustantajat ovat sen sijaan riippuvaisia kirjoittajien heille myöntämistä tekijänoikeuksista ja niiden on osoitettava omistusoikeutensa jokaiseen teokseen erikseen.


text: Ehdotus lisää useita uusia ehtoja oikeuksiin, kuten voimassaolon loppumisen vuoden kuluttua ja rajoituksen joko teoksen "ei-oleellisen" osan kopioimiseen tai sen kopioimisen akateemiseen tai tieteelliseen tutkimukseen. Tämä on johdettu lehtikustantajien liitännäisistä oikeuksista, jotka otettiin käyttöön Saksassa vuonna 2013. Siinä erotetaan sellainen lehtien julkaiseminen "jonka tarkoituksena on informoida laajaa yleisöä ja joita päivitetään määräajoin tai säännöllisesti", akateemisesta julkaisemisesta ja tieteellisestä kustantamisesta (Selonteko 33).


text: Neuvosto kuvaa selvitysmuistiossaan olemassaolevia lehtijulkaisujen verkon käyttöoikeuksia "monimutkaisiksi ja tehottomiksi" ja kiinnittää erityistä huomiota uutisartikkeleihin, joita "uutisaggregaatit tai median tarkkailupalvelut" käyttävät kaupallisiin tarkoituksiin sekä ongelmiin, joita lehtikustantajat kohtaavat lisensoimalla teoksensa tällaisiin palveluihin. Euroopan komission teettämän tutkimuksen mukaan, jossa analysoitiin vastaavien lakien toimeenpanoa Saksassa ja Espanjassa (viimeksimainitussa laki johti selvästi siihen, että Google News lopetti palvelun tuolla alueella), huomattiin että sanomalehdet itse asiassa hyötyivät lisääntyneestä julkisuudesta (ja saivat vuorostaan lisää voittoa liikenteestä), sekä uutisaggregaattien julkaisualustat kiinnittivät huomion niiden verkossa julkaistuihin artikkeleihin. Tutkimuksessa huomioitiin, että "Saksan ja Espanjan tapaukset osoittavat, että laki voi luoda oikeuden", mutta "markkinavoimat pitävät tämän oikeuden arvoa nollasummana".


text: EU:n lakiasiain valiokunnan äänestämä versio sisälsi selkeitä poikkeuksia hyperlinkittämiseen ja "yksityiskäyttäjien lehtijulkaisujen lailliseen yksityiseen ja ei-kaupalliseen käyttöön".


text: Artikla 12 muun muassa antaisi urheilutapahtumien järjestäjille lähioikeuden suojan urheilutapahtumissa otettuihin valokuviin.


text: Artika 13 poistaa rajoituksen "turvasatamasta" tekijänoikeusloukkauksille, joita palveluntarjoajat ovat myöntäneet verkkopalveluita muokkaaville käyttäjille Direktiivissä elektronisesta kaupankäynnistä 2000, mutta siinä myönnetään myös rajoitus velvoitteeseen niille, jotka ottavat käyttöön "tehokkaita ja oikeasuhteisia toimenpiteitä" "ehkäistääkseen tiettyjen teosten saatavuuden, jotka oikeudenhaltijat tunnistavat", toimivat "nopeasti" niiden poistamiseksi ja osoittavat niiden toimivan parhaalla tavalla ehkäistäkseen saatavuutensa vastaisuudessa.


text: Palveluita, jotka taltioivat sisältöä verkossa julkaistuihin ei-kaupallisiin tietosanakirjoihin, ei-kaupallisten alustojen avoimen lähdekoodin ohjelmistojen kehittämiseksi ja ei-kaupallisten koulutuksellisten ja tieteellisten tiedon varastointia, kuten myös niitä verkkotallennustilojen palveluita, jotka sallivat käyttäjien ja/tai yritysten lataamaan tiedostoja omaan käyttöönsä, internetin palveluntarjoajia ja verkossa toimivia vähittäismyyntimarkkinoita, ei pidetä artiklassa 13 (osa 2(5)) tarkoitettuina verkossa toimivina sisällön jakamisen palveluina. Artikla myös ohjaa jäsenvaltioita harkitsemaan tarjoajan kokoa, sen lataaman sisällön määrää, ja toimenpiteiden tehokkuutta "teknologisen kehityksen valossa".


text: Artikla velvottaisi myös hakukoneet hankkimaan lisenssit kuvahaussa näkyville valokuville.


text: Artikla 13 on saanut kritiikkiä siitä, että se saattaisi mahdollisesti luoda verkossa ilmaisemisen "jäädytysvaikutuksen". Vaikka artikla vaatii vain "parhaita yrityksiä" palveluntarjoajilta, sekä kriitikot että puoltajat ovat olleet samaa mieltä siitä, että pystyäkseen saavuttamaan vaatimuksen tulevan saatavuuden ehkäisemisestä, suurempien yritysten pitäisi ottaa käyttöön sellaisia sisällön vertaamisen tekniikoita, kuten YouTuben sisällöntunnistusjärjestelmä (Content ID system). Kriitikot painottavat, että sellaisissa järjestelmissä esiintyy tunnistusvirheitä (False positives and false negatives) ja sitä, että ne eivät pysty vastaamaan tekijänoikeuden rajoitteista, kuten kohtuullisuudesta (fair dealing) (ja joka johtaisi heidän väitteidensä mukaan intenetin meemien kieltoon). Tukijat taas huomauttavat, että YouTube on käyttänyt sisällöntunnistamista jo kymmenen vuotta, ja se on pysynyt hostaamaan menestyksellä kaikenlaisia sisältöjä.


text: Kriitikoiden muiden vastaväitteiden mukaan kaikkia sisällöntuottajia tullaan pakottamaan käyttämään kalliita sisällönsuodattimia, joiden kehittämiseen vain suurimmilla yhdysvaltalaisilla teknologia-alan yrityksillä on ollut resursseja, ja että tehtävän julkistamisella on vaikutuksia yksityisyyden loukkaamisen.


text: Artikla 15 pyrkii sallimaan sen, että tekijät lisäisivät palkkioidensa suuruutta niissä tapauksissa, joissa se on suhteettoman pieni. Ehdotetut artiklat 14-16, jotka ovat heikompia kuin useissa jäsenmaissa nyt olevat, kehittäisivät tekijöiden ja esittäjien neuvottelumahdollsiuuksia.


text: Tekijäjärjestöt ehdottivat "oikeuksien kääntömekanismia", joka sallisi peruuttamissopimuksen sellaiseen tekijänoikeuteen, joka on osoittautunut epäedulliseksi.


text: Ehdotuksen muissa luvuissa yritetään selvittää joitakin yleisten kirjastojen toimintoja ja orpoteosten laillista asemaa.


text: Joidenkin Euroopan parlamentin valiokuntien esittämät lisäykset koskevat tekijänoikeudettomia aineistoja (public domain) ja maisemanvapautta (freedom of panorama).


text: Direktiiviä tukevat julkaisijat suurimmat levy-yhtiöt, kirjailijoiden yhdistys, journalistit, bändit, kirjailijat, luovan työn tekijät ja taiteilijat. Euroopan kirjailijoiden ja säveltäjien yhdistysten ryhmän (European Grouping of Societies of Authors and Composers) organisoima kampanja keräsi yli 32 000 allekirjoitusta luovan työn tekijöiltä, joihin kuuluivat David Guetta, Ennio Morricone, Jean-Michel Jarre, ja yhtye Air. Muita tukijoita ovat olleet muusikot Paul McCartney ja James Blunt, kirjailija Philip Pullman (kirjailijoiden yhdistyksen Society of Authors johtaja), itsenäisten musiikkiyritysten litto (Independent Music Companies Association) ja saksalainen kustantaja Axel Springer.


text: Euroopan parlamentissa tukea johtaa Axel Voss MEP, direktiivin raportoija, ja EPP:n (European People's Party group) ryhmän jäsen. Voss hylkää kriitikoiden argumentit direktiiviä vastaan, ja kuvaa erityisesti puheita sensuurista "epäoikeudenmukaisina, liitoiteltuina, sekä objektiivisesti väärinä ja epärehellisinä". Hän huomauttaa, että sisällön suodattamisteknologia on ollut YouTuben käytössä jo kymmenen vuotta, eikä se ole koskaan sytyttänyt "sensuurin vastaisia kampanjoita", ja syyttää "isoja internetin julkaisualustoja" "valeuutiskampanjan" järjestämisestä.


text: Vastaavasti kustantajien ammattijärjestöt väittävät, että on käyty "pahantahtoista" ja "harhaanjohtavaa", myös "disinformaatiokampanjaa". He nimeävät erityisesti järjestäjiksi Wikipedian ja Googlen väittäen, että Wikipedia ja muut julkaisualustat ovat osallistuneet "ei-hyväksyttäviin harhaanjohtamiskampanjoihin ... vaikuttaakseen MEP:eihin" ja huomauttavat, että Google, joka käytti 5,5 miljoonaa euroa lobbaukseen Euroopassa vuonna 2016 on eräs Electronic Frontier Foundationin tukijoista, joka on toinen johtava vastustaja, ja jonka nähtiin pyytävän yhteistyökumppaneitaan lobbaamaan uudustusta vastaan. Kustantajat argumentoivat, että myös lisensioituihin sisällöntuottajiin, kuten Spotifyhin ja Netflixiin vaikuttaa negatiivisesti myös nykyinen tekijänoikeuksien hallinnointi, jonka he sanovat hyötyvänsä käyttäjävetoisista jalustoista, kuten YouTubesta (jonka omistaa Google) ja Facebookista. He viittaavat raportteihin, joiden mukaan spambotit tukahduttavat MEPejä niin monilla tekijänoikeuden vastaisilla sähköpostikirjeillä, että he eivät enää pysty tekemään töitä.


text: Ne sanomalehdet, jotka tukevat avoimesti direktiiviä kiinnittävät huomion artikla 11:n väittäen, että uudistus on tastelu eurooppalaisen mediapluralismin ja monopolististen ulkomaisten interbet-jättiläisten välillä. Valtalehdistön väitteissä on yhteistä se, että internetin julkaisualustat lobbaavat lakiehdotusta vastaan, jotta ne voivat tukea taloudellisia intressejään.


text: Italialaisessa sanomalehdessä "Corriere della Serassa" heinäkuun 3. 2018 julkaistussa artikkelissa väitettiin, että direktiivi ei vaikuta voittoa tavoittelemattomiin verkossa julkaistaviin tietosanakirjoihin (kuten Wikipediaan) tai muihin ei-kaupallisiin verkkosivuihin.


text: Direktiivin artiklat 11 ja 13 ovat kohdanneet laajaa vastustusta. Niitä vastustavat yli 200 akateemisen työn tekijää yli 25 tutkimuskeskuksesta, kirjailijat, journalistit kustantajat uutistoimistot lainoppineet internet asiantuntijat, kulttuuri-instituutiot, käyttäjät, kansalaisoikeusjärjestöt, YK:n ihmisoikeuksien komissaarin toimisto lainsäätäjät ja EUn tutkijat.


text: Kampanjoijat kritisoivat artikla 11:ta vastaan "linkkiverona", joka vaatisi verkkojulkaisijoita "hankkimaan lisenssin ennen kuin ne linkittäisivät uutisjuttuihin" ja artikla 13:ta internetin "meemikieltona" sillä perusteella, että käytettävä sisältöjä erotteleva teknologia ei pysty täyttämään vaatimuksia tunnistaa esimerkiksi parodiaa. Direktiiviä vastustaa myös Google, YouTuben omistaja, joka rohkaisi yhteistyökumppaneitaan lobbaamaan sitä vastaan.


text: Muut kampanjaa käyvät tahot, kuten Copyright for Creativity -liittouma väittävät, että tekijänoikeuden kesto on liian pitkä, ehdotukset ovat ajasta jäljessä, eivätkä ne tuo harmonisointia, eikä sääntöjen toteuttaminen toimi.


text: Akateeminen kritiikki on painottanut huolta artikla 11:n vaikutuksesta verkkojulkaisujen lukijuuteen ja artikla 13:n pakotteisiin palveluntarjoajille, joka hyödyttäisi alan "isoja pelureita". Säädöstä avoimesti vastustavia yksilöitä ovat olleet koomikko Stephen Fry, kirjailija Neil Gaiman, Tim Berners-Lee, WWW:n keksijä, Vint Cerf, Internetin protokollan kehittäjä ja Jimmy Wales, Wikipedian perustaja. He tuovat esiin huolia koskien lataussuodattimien kalleutta ja tehokkuutta ja niiden negatiiviseen vaikutukseen verkon sananvapaudelle. Human Rights Watch ja Toimittajat ilman rajoja kiinnittivät myös huolta vaikutuksiin sananvapaudelle. Tutkijoiden julkaisukoalitio (Scholarly Publishing and Academic Resources Coalition) SPARC Europe pyysi artikla 11:n poistamista väittäen, että sen mukana "viimeisen kahden vuosikymmenen uutiset tulisivat vähemmän saavutettavaksi tutkijoille ja yleisölle, johtaen vinoumaan laajan yleisön tiedossa ja muistissa menneistä tapahtumista", ja jos se ulotetaan akateemiseen julkaisemiseen, se "pyytäisi lukijoilta maksamaan kustantajille pääsystä teoksiin, joista tekijät, insituutiot tai lehdistön tukijat ovat jo maksanet kustantajille pästäkseen ilmaiseksi kaikkien avoimen saavutettavuuden piiriin.


text: Change.org:in vetoomus sai kokosi 850 000 allekirjoitusta 5.7.2018 mennessä. Muutama päivä ennen parlamentin äänestystä Wikipedia aloitti kampanjan direktiiviä vastaan.


text: Suurimmat sanomalehdet ovat julkaisseet laajasti kriittisiä selostuksia ehdotuksesta Itävallassa Ranskassa, Saksassa, Irlannissa, Italiassa, Puolassa, Espanjassa ja Slovakiassa.


text: 145 organisaatiota ihmisoikeuksien ja digitaalisten oikeuksien ja median vapauden sekä kustannusaloilta, kirjastoista, koulutusjärjestöistä, ohjelmistokehittäjistä ja internetin palveluntarjoajista allekirjoittivat kirjeen huhtikuun 26. 2018, jossa vastustettiin ehdotettua lainsäädäntöä. Vastustajien joukossa oli Electronic Frontier Foundation, Creative Commons, European Digital Rights, the Max Planck Society, useita Wikimedian jaostoja ja Wikimedia Foundation (Wikipedian emojärjestö). Italiankielinen Wikipedia, jota myöhemmin seurasi muut, kuten espanjan-, viron-, latvian-, puolan-, ranskan- ja portukalinieliset Wikipediat, jotka sulkivat sivunsa lukijoiltaan heinäkuun 3. ja 5. välisenä aikana. Englanninkieliseen Wikipediaan lisättiin sivuille banneri, jossa pyydettiin lukijoita Euroopassa ottamaan yhteyttä edustajiinsa Euroopan parlamentissa.


text: Lukuisia tukijoita avoimesta tieteestä, kuten Vanessa Proudman, tutkijoiden julkaisujärjestön (Scholarly Publishing and Academic Resources Coalition) Euroopan johtaja, Eurodoc organisatio, joka vastustaa lainsäädäntöä, jos näkevät sen aiheuttavan negatiivisia vaikutuksia tieteelliseen viestintään. Näiden negatiivisten vaikutusten uskotaan ulottuvan ResearchGateen, tutkimusartikkeleiden varastoon.


text: Euroopan parlamentin jäsenet jotka vastustavat muutoksia ovat muun muassa Julia Reda, Heidi Hautala, ja brittipoliitikko Daniel Dalton. Julia Reda kuvaa direktiivin takana olevia suurina mediayhtiöinä, jotka yrittävät pakottaa "julkaisualustat ja hakukoneet käyttämään niiden tiivistelmiä (snippets) ja maksamaan niistä". Lainsäädäntöä vastustaa puolueista muun muassa Euroopan vihreä puolue.


title: Viljo Korpela (akrobaatti)

text: Viljo Korpela (8. tammikuuta 1925 Lappeenranta – 20. heinäkuuta 2005 Nummela) oli suomalainen akrobaatti ja keksijä. Hänen esiintyjänuransa alkoi jo ennen sotia 1930-luvun lopulla ja jatkui vuoden 1988 lopulle asti, yhteensä noin 50 vuotta.


title: Viljo Korpela (akrobaatti)

text: Lappeenrannassa syntynyt ja varttunut Korpela kiinnostui akrobatiasta jo 1930-luvulla ja toimi läpi sotavuosien 1939–1945 huvitilaisuuksien ja sotarintaman viihdytysjoukkojen esiintyjänä. Vuonna 1949 hänet kiinnitettiin kiertävässä Punainen Mylly -revyyteatterissa esiintyneeseen 3 Amigos -akrobaattiryhmään. Sen jälkeen Korpela alkoi esiintyä Iloiset Nokipojat- ja Nokipojat-akrobaattiryhmien jäsenenä, ensin mainitussa yhdessä Matti Kaksosen ja Allan Raskin kanssa, jälkimmäisessä Matti Kaksosen kanssa. Vuonna 1955 Korpela ja Kaksonen esiintyivät Pariisin Moulin Rouge -varieteessa. Vuonna 1957 Korpela perusti poikansa Timon kanssa akrobatiaryhmän nimeltä Nokipoika & Poika.


title: Viljo Korpela (akrobaatti)

text: Viljo Korpela toimi vuosina 1966–1983 Esiintyvät taiteilijat ry:n puheenjohtajana. än oli mukana perustamassa Sirkus- ja varieteetaiteen ystävät CiVa ry:tä ja toimi 1984–1996 sen sirkusneuvostossa.


title: Viljo Korpela (akrobaatti)

text: Vuonna 1991 WSOY julkaisi Korpelan laatiman historiateoksen "Niin se on poijaat : viihdetaiteilijat sodissamme 1939–1945".


title: Viljo Korpela (akrobaatti)

text: Keksijänä Viljo Korpela sai nimiinsä useita patentteja. Vuonna 1986 hänen kehittämänsä liikuntavammaisten nosto- ja siirtotuoli palkittiin Brysselin Eureka 86 -keksijämessuilla kultamitalilla.


title: Viljo Korpela (akrobaatti)

text: Korpelalle myönnettiin valtion taiteilijaeläke. Hän oli kuollessaan 80-vuotias.


title: Ghil'ad Zuckermann

text: Ghil'ad Zuckermann (s. 1. kesäkuuta 1971 Tel Aviv) (D.Phil., Oxfordin yliopisto; Ph.D., Cambridgen yliopisto) on israelilainen kielitieteilijä ja Adelaiden yliopiston lingvistiikan professori.


title: Ali Oraee

text: Ali Oraee on iranilainen karateka, joka saavutti Kyokushinin IKO Matsushima-liiton maailmanmestaruuden 2016.


title: Ali Oraee

text: Oraee voitti Maebashissa järjestetyn maailmanmestaruuskilpailut voitettuaan loppuottelussa Sajjad Mohajerin. Hän voitti myös raskaansarjan Euroopan-mestaruuden 2017 lokakuussa Espanjassa.


title: Saboula

text: Saboula on maalaiskunta Kayesin alueen Kitan piirissä Malissa. Sen keskuskylä Balandougou sijaitsee 40 kilometriä Kitasta pohjoiseen. Kunnassa on 6 200 ja keskuskylässä 3 600 asukasta (vuonna 2009).


title: Saboula

text: Saboulan kunnan pinta-ala on 439,67 neliökilometriä. Se rajoittuu pohjoisessa Kitan piirin Kourouninkoton ja Didenkon, idässä Namala Guimban, Souransan Tomoton ja Djidianin, etelässä Boudofon ja lännessä Toukoton kuntiin. Maisemaa leimaavat tasangot ja kukkulajonot. Ilmasto on sudanilais-sahelilainen.


title: Saboula

text: Kuntaan kuuluu viisi kylää. Asukaat ovat etupäässä bambaroita, fulbeja, mandinkoja, soninkeja ja kakoloja.


title: Saboula

text: Balandougousta on ympärivuotinen tieyhteys Kitaan. Väestön pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maapähkinä ja puuvilla. Lisäksi harjoitetaan keräilyä, käsityöammatteja ja pienimuotoista kaupankäyntiä.


title: Matti Kaksonen

text: Matti Kaksonen (8. helmikuuta 1914 Sortavalan maalaiskunta – 6. joulukuuta 1993 Vantaa) oli suomalainen voimistelija, akrobaatti ja varieteetaiteilija. Hän ylsi mitalisijoille Antwerpenin vuoden 1937 työläisolympialaisissa ja esiintyi akrobaattina muun muassa Viljo Korpelan kanssa Pariisin Moulin Rougessa 1955.


title: Matti Kaksonen

text: Sortavalan maalaiskunnassa syntynyt Kaksonen muutti jo lapsena perheensä kanssa Helsinkiin, opiskeli peltisepäksi ja työskenteli hissiyhtiö Koneen verstaalla. Voimisteluharrastuksesta kehittyi ensin permantovoimistelijan kilpailu-ura Helsingin Työväen Voimistelijoissa ja sitten pitkä ura sirkus- ja varieteeakrobaattina, joka alkoi seuratovereiden Eino Pajun ja Allan Raskin kanssa perustetusta akrobatiaryhmästä. Jatkosodassa Kaksonen palveli aluksi konekiväärikomppaniassa, mutta esiintyi sitten viihdytysjoukoissa Unto Sariolan perustamassa Karhumäen tivolissa. Sotien jälkeen Kaksonen kiersi Suomea Pajun ja Raskin sekä Viljo Korpelan kanssa eri kokoonpanoissa, joiden nimiä olivat Ramos, 3 Amigos, Nokipojat ja Iloiset Nokipojat. Muita vantterampi Matti Kaksonen oli monissa akrobaattitempuissa ryhmän alimmaisena ”kivijalkana”. Vakituisia esiintymispaikkoja olivat ravintola Fennia Rautatientorilla ja Linnanmäen Peacock-teatteri. 1950-luvun keskivaiheilla Kaksosen ja Korpelan muodostama Nokipojat-ryhmä esiintyi myös Tukholmassa, Oslossa, Moskovassa, Englannin Blackpoolissa ja Pariisin Moulin Rouge -varieteessa.


title: Matti Kaksonen

text: Matti Kaksonen lopetti akrobatiaesityksensä 1960-luvun keskivaiheilla ja toimi sitten ravintola Kaivohuoneen huoltomiehenä. Hän sai valtion taiteilijaeläkkeen muutamaa vuotta ennen kuolemaansa 79 vuoden iässä joulukuussa 1993.


title: Hervörin saaga

text: Hervörin saaga tai Hervörin ja kuningas Heiðrekrin saaga (isl. "Hervarar saga ok Heiðreks konungs") on keskiaikainen islantilainen saaga, joka luetaan niin kutsuttuihin muinaissaagoihin. Saaga on kirjoitettu vuoden 1250 tietämillä, ja sen katsotaan olevan yksi vanhimmista muinaissaagoista. "Hervörin saagan" kirjoittajaa ei tunneta. Saaga kertoo neljän eri sukupolven sotureista – Angantýristä, tämän tyttärestä Hervöristä, Hervörin pojasta kuningas Heiðrekristä sekä tämän kahdesta pojasta, Angantýristä ja Hlöðristä – sekä sukupolvelta toiselle periytyvästä miekasta nimeltä Tyrfingr, joka antaa aina voiton käyttäjälleen mutta joka on jonkun miehen surma joka kerta kun se vedetään huotrastaan. Saaga sisältää useita edda-mittaisia runoja, joista esimerkiksi Hunnien taistelulauluna tunnettu "Hlöðskvida" ("Hlöðrin laulu" ) edustaa todennäköisesti vanhimpia sankarirunouden kerrostumia. On katsottu, että osa saagan pohjana olleesta tarinaperinteestä on voinut juontua jopa kansainvaellusten ajalta saakka. "Hervörin saagaa" ei ole suomennettu.


title: Hervörin saaga

text:
"Hervörin saaga" on säilynyt kolmena eri versiona, joista yleisesti puhutaan R-, U- ja H-versiona. R-version pääkäsikirjoitus on 1400-luvun alkupuolelta peräisin oleva GkS 2845 4to. U-versiona tunnettu teksti on säilynyt lähinnä myöhemmissä paperikopioissa (esim. Uppsala R:715 ja AM 203 fol). H-version pääkäsikirjoitus on "Hauksbók"-nimellä tunnettu käsikirjoitus, joka on laadittu 1300-luvun alussa (AM 544 4to). Versiot eroavat toisistaan jonkin verran sisällöltään, minkä lisäksi ne sisältävät myös vaihtelevan määrän runoutta.
Siitä, mikä versioista on lähinnä alkuperäistä, on keskusteltu paljon, ja useita, myös keskenään ristiriitaisia näkemyksiä on esitetty. On pidetty mahdollisena, että H ja R ovat jäljitettävissä yhteen ja samaan, nyt jo kadonneeseen versioon, ja U-versiota on vastaavasti pidetty myöhempänä versiona. Toiset taas ovat pitäneet H-versiota lyhennelmänä ja versioista nuorimpana. R-version katsotaan kuitenkin olevan lähimpänä saagan alkuperäistä tekstiä.


title: Hervörin saaga

text:
Suuri osa saagan tapahtumista erityisesti saagan alkupuolella sijoittuu Ruotsin alueelle tai sen vaikutuspiiriin historian saatossa kuuluneille alueille (esim. "Aldeigjuborg" eli Vanha-Laatokka (Staraja Ladoga)), minkä jälkeen näkökulma laajentuu mutta pysyttelee yhä pitkälti itäskandinaavisella vaikutusalueella länsiskandinaavisen sijaan (esim. "Garðaríki" eli Kiovan Venäjä (Kiovan Rusj)). Saagasta kiinnostuttiinkin sen vuoksi suurvalta-ajan Ruotsissa lähteenä, joka voisi kertoa jotain Ruotsin muinaisesta menneisyydestä, josta muutoin ei ollut saatavilla kirjallisia lähteitä, ja toimia suurvaltaideologian rakennusaineena. Erityisen kiinnostavaksi Ruotsin näkökulmasta saagan teki vain sen U-versiossa esiintyvä kuninkaiden sukukupuu, jossa kuningas Heiðrekrin poika Angantýr esitetään 1100-luvulla hallinneen Ruotsin kuninkaan Ingi II Hallsteinninpojan (isl. Ingi Hallsteinsson) esi-isänä. Jotkut nykytutkijat ovat pitäneet mahdollisena, että sukupuu pohjautuisi jollekin islantilaiselle 1100-luvulta peräisin olevalle tekstille..
Ruotsalaiset eivät kuitenkaan enää ymmärtäneet muinaissaagojen kieltä, muinaisislantia, minkä vuoksi merkittävinä pidettyjä tekstejä alettiin kääntää ruotsiksi, joskus myös latinaksi. "Hervörin saagan" käännös ilmestyi Olof Vereliuksen kääntämänä nimellä "Hervarar saga på Gammal Götska" ("Hervörin saaga vanhalla göötinkielellä") vuonna 1672 (Uppsala). Ruotsalaisten 1600-luvun tutkijoiden näkökulmaa Ruotsin muinaiseen menneisyyteen vääristi kuitenkin lähdekritiikin puute ja sen myötä myös "Hervörin saagan" vääristynyt historiakäsitys: saagan keskiaikainen islantilainen laatija ei ollut kiinnittänyt huomiota saagassa esiintyvien tapahtumien kronologiseen järjestykseen, minkä seurauksena viikinkiaikaiset tapahtumat edeltävät siinä kansainvaellusaikaan sijoitettuja tapahtumia.


title: Dagens Nyheterin kulttuuripalkinto

text: Dagens Nyheterin kulttuuripalkinto on vuosittain jaettava kulttuuripalkinto, jonka ruotsalainen päivälehti Dagens Nyheter perusti vuonna 2007. Lehden kriitikot asettavat elokuvan, kuvataiteen, kirjallisuuden, musiikin ja näyttämötaiteen aloilta yhden ehdokkaan kultakin. Palkitun valitsivat vuoteen 2011 lukijat ja kuusijäseninen tuomaristo, jota johti Dagens Nyheters kulttuuriosaston päällikkö. Vuodesta 2012 valinnan on tehnyt tuomaristo.


title: Dagens Nyheterin kulttuuripalkinto

text: Palkintona on 50 000 kruunua ja Eva Langen veistos "Lilla regnet" pienoismuodossa.


title: Tambaga

text: Tambaga on maalaiskunta ja sen keskuskylä Kayesin alueen Kitan piirissä Malissa. Se sijaitsee historiallisella Bagnakadougoun alueella 45 kilometriä Kitasta länteen. Kunnassa on 10 500 ja kylässä 2 700 asukasta (vuonna 2009).


title: Tambaga

text: Tambagan kunnan pinta-ala on 502 neliökilometriä. Se rajoittuu pohjoisessa Kitan piirin Toukoton, idässä Boudofon ja Kita Ouestin, etelässä Bougaribayan ja Kokofatan ja lännessä Kobrin kuntiin. Maisemaa leimaavat ylängöt ja tasangot. Itärajalla virtaa Bakoyejoki. Ilmasto on sudanilaistyyppinen.


title: Tambaga

text: Kuntaan kuuluu kuusi kylää. Asukkaat ovat etupäässä mandinkoja. Lisäksi on jonkin verran diawandoja, bambaroita ja fulbeja. Vallitseva uskonto on islam, mutta kunnassa on myös protestantteja.


title: Tambaga

text: Tambagan kautta kulkee Bamakosta Senegalin rajalle johtava maantie RN24. Väestön pääelinkeinot ovat maanviljely ja karjanhoito. Tärkeimmät viljelykasvit ovat durra, hirssi, maissi ja riisi sekä myytäväksi kasvatettavat puuvilla ja maapähkinä. Lisäksi harjoitetaan käsityöammatteja ja pienimuotoista kaupankäyntiä.


title: Évianin konferenssi

text: Évianin konferenssi oli 6.–15. heinäkuuta 1938 Ranskassa Évian-les-Bainsissa järjestetty kansainvälinen kokous, jossa käsiteltiin natsi-Saksasta ja siihen liitetystä Itävallasta pakoon pyrkineiden juutalaisten sijoittamista konferenssin osallistujamaihin. Konferenssi järjestettiin Yhdysvaltain presidentin Franklin D. Rooseveltin aloitteesta, ja siihen osallistui 32 valtiota sekä 24 järjestöä. Golda Meir oli kokouksessa tarkkailijana, mutta hänellä ei ollut puheoikeutta. Adolf Hitler oli aiemmin maaliskuussa sanonut, että hän mielellään auttaa juutalaisia poistumaan Saksasta ”vaikkapa luksusluokan laivoilla”.


title: Évianin konferenssi

text: Évianin konferenssi epäonnistui tavoitteessaan, sillä lopulta pakolaisia suostuivat ottamaan vastaan vain Dominikaaninen tasavalta ja Costa Rica. Maailman Sionistijärjestön presidentti Chaim Weizmann sanoi myöhemmin, että maailma näytti jakautuneen kahteen osaan: siihen, jossa juutalaiset eivät voineet asua, ja siihen, jonne heitä ei päästetty.


title: Évianin konferenssi

text: Alankomaat, Argentiina, Australia, Belgia, Bolivia, Brasilia, Chile, Costa Rica, Dominikaaninen tasavalta, Ecuador, Guatemala, Haiti, Honduras, Irlanti, Iso-Britannia, Kanada, Kolumbia, Kuuba, Meksiko, Nicaragua, Norja, Panama, Paraguay, Peru, Ranska, Ruotsi, Sveitsi, Tanska, Uruguay, Uusi-Seelanti, Venezuela, Yhdysvallat.


title: Massigui

text: Massigui on maalaiskunta ja sen keskuskylä Koulikoron alueen Dioïlan piirissä Malissa. Se sijaitsee 80 kilometriä Dioïlasta etelään. Kunnassa on 54 300 ja kylässä 6 400 asukasta (vuonna 2009, väestönlaskenta).


title: Massigui

text: Massiguin kunta rajoittuu pohjoisessa Dioïlan piirin Kémékafon ja N’Golobougoun, idässä Bancon ja Niantjilan, etelässä Sikasson alueen Bougounin piirin Wolan ja Sanson ja lännessä Domban kuntiin. Maisemaa leimaavat tasangot ja kukkulat. Seutu kuuluu Sudanin vyöhykkeeseen. Kasvillisuus on metsä- ja heinäsavannia.


title: Massigui

text: Kuntaan kuuluu 47 kylää. Asukkaat ovat etupäässä bambaroita. Lisäksi on fulbeja, soninkeja, miniankoja ja moseja.


title: Massigui

text: Massiguin kautta kulkee Koulikoron ja Norsunluurannikon rajan välinen maantie RN30. Paikallisia elinkeinoja ovat maanviljely, karjanhoito, kalastus, keräily, käsityöammatit ja kaupankäynti. Tärkeimmät viljelykasvit ovat hirssi, durra, maissi, riisi sekä myytäväksi kasvatettavat puuvilla, maapähkinä ja hibiskus. Kotieläimiä ovat naudat, lampaat, vuohet, aasit ja siipikarja. Alueelta viedään paljon polttopuuta Bamakoon.


title: Liikegrafiikka

text: Liikegrafiikka on visuaalisen viestinnän suunnittelun alalaji, joka käsittää liikkuvan kuvan tuotannon viestinnällisiin tarkoituksiin, esimerkiksi televisiolähetysten graafisten elementtien, elokuvien alku- ja lopputekstien ja selitysvideoiden muodossa. Liikegrafiikka poikkeaa animaatiosta ja elokuvasta siinä, ettei se ole tarinallinen, vaan muuta tiedonvälitystä taustoittava ja tukeva visuaalisen viestinnän muoto.


title: Liikegrafiikka

text: Televisiolähetysten liikegraafisiin elementteihin kuuluvat esimerkiksi


title: Liikegrafiikka

text: Elokuvien alku- ja lopputekstit ovat yksi laajalti tunnettu liikegrafiikan muoto. Alkutekstit pyrkivät kertomaan elokuvan hahmoista, tunnelmasta ja tapahtumista abstraktilla tavalla, kuitenkin samalla viestien elokuvan, sen tekijöiden ja näyttelijöiden nimet. Perinteisiä esimerkkejä liikegrafiikan keinoin tyylitellyistä elokuvien alkuteksteistä ovat mm. Saul Bassin Alfred Hitchcokille suunnittelemat alkutekstigrafiikat ja -jaksot. Liikegrafiikka voi toimia myös elokuvissa erikoistehosteena, esimerkiksi digitaalisten käyttöliittymien muodossa.


title: Liikegrafiikka

text: Liikegrafiikkaa voidaan käyttää verkkosivuilla tehostamaan käyttäjäkokemusta, esimerkiksi sivujen välisissä siirtymissä, käyttöliittymäelementtien animaatioissa ja sivuston tilan muutosten viestimiseen.


title: Niantjila

text: Niantjila on maalaiskunta ja sen keskuskylä Koulikoron alueen Dioïlan piirissä Malissa. Se sijaitsee 100 kilometriä Dioïlasta kaakkoon. Kunnassa on 14 300 ja kylässä 2 700 asukasta (vuonna 2009, väestönlaskenta).


title: Niantjila

text: Niantjilan kunta rajoittuu luoteessa ja pohjoisessa Dioïlan piirin Massiguin, koillisessa Bancon, idässä Sikasson piirin Dembelan, etelässä Benkadin ja lännessä Bougounin piirin Wolan kuntiin. Itärajalla virtaa Bagoéjoki.


title: Niantjila

text: Kuntaan kuuluu 14 kylää. Asukkaat ovat etupäässä bambaroita, fulbeja ja senufoja.


title: Niantjila

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi ja puuvilla. Kotieläimiä ovat naudat, lampaat, vuohet ja aasit. Lisäksi harjoitetaan kalastusta ja käsityöammatteja sekä hyödynnetään metsiä. Kaupakäynti on huonojen kulkuyhteyksien takia vähäistä. Palveluihin kuuluvat kylien alakoulut sekä Niantjilan yläkoulu ja terveyskeskus.


Ulkoasiain- ja kansainyhteisön ministeri (), yleensä vain ulkoministeri, on Yhdistyneen kuningaskunnan hallituksen korkea-arvoinen jäsen. Hän on myös kabinetin jäsen. Ulkoministeri raportoi suoraan Yhdistyneen kuningaskunnan pääministerille.


title: Ulkoasiain- ja kansainyhteisön ministeri

text: Ulkoministerin tehtäviin kuuluu suhteitten ylläpitäminen muihin maihin, kansainyhteisöön ja merentakaisiin alueisiin liittyvien asioitten hoito, sekä Iso-Britannian intressien edistäminen. Hän on vastuussa MI6:n ja GCHQ:n toiminnasta. Ulkoministerin toimisto sijaitsee Whitehall -kadulla, Lontoossa. Virka-asuntoina toimii 1 Carlton Gardens, Lontoossa ja Chevning, Kentissä. Margaret Beckett on ainoa virassa ollut nainen.


text: Nykyinen ulkoministeri Jeremy Hunt astui virkaan Boris Johnsonin eroamisen jälkeen 9. heinäkuuta 2018.


title: Wäinö Aaltosen koulu

text: Wäinö Aaltosen koulu on Turun Hirvensalossa toimiva alakoulu (luokat 1–6). Se on saanut nimensä tunnetuimman oppilaansa, kuvanveistäjä Wäinö Aaltosen mukaan. Koulun painopistealueita ovat kuvataiteet ja kädentaidot, englannin kieli ja mediakasvatus.


title: Wäinö Aaltosen koulu

text: Wäinö Aaltosen koulun historia juontaa vuoteen 1882, jolloin silloiseen Maarian pitäjään kuuluneessa Hirvensalossa Kukolan kylässä vihittiin käyttöön kansakoulu, josta käytettiin nimeä ”Hirveluodon Ylhäinen Kansakoulu”. Se ja samaan aikaan Maarian keskustaan rakennettu Kärsämäen koulu olivat Maarian pitäjän ensimmäiset koulut.


title: Wäinö Aaltosen koulu

text: Marraskuun 6. päivänä 1882 pidetyn vihkiäisjuhlan jälkeen koulussa aloitti opinnot kymmenen poikaa ja viisitoista tyttöä eri yhteiskuntaluokista. Keisarillisen kouluylihallituksen määräyksestä oppiaineina olivat silloisella suomen kielellä "oikokirjoitus, laskento, runo- ja sisäluku, katekismo, biblianhistoria ja kuvaanto".


title: Wäinö Aaltosen koulu

text: Saaristolaisoloissa koulumatkat olivat usein hankalia esimerkiksi Papinsaaresta, josta piti toisinaan kahlata salmen yli, jos ruuhi olikin vastarannalla. Kouluun tultiin veneellä myös Hirvensalon ja Ruissalon välisestä Ison-Pukin saaresta. Koulussa syötiin omia eväitä vuoteen 1918 saakka, jolloin saatiin oma keittola.


title: Wäinö Aaltosen koulu

text: Vuonna 1944 Hirvensalo liitettiin Turkuun, ja koulusta tuli osa Turun koululaitosta nimellä Hirvensalon kansakoulu. Se järjesti yhdessä rovaniemeläisen ystäväkoulun kanssa yhden Suomen ensimmäisistä leirikouluista Lapissa helmikuussa 1959. Vuonna 1982 aloitettiin ekumeeninen oppilasvaihto, joka oli osa Turun Martinseurakunnan ja Ilomantsin ortodoksiseurakunnan välistä ystävyystoimintaa.


title: Wäinö Aaltosen koulu

text: Syksyllä 1966 Hirvensalon kansakoulun nimeksi otettiin saman vuoden toukokuussa kuolleen kuuluisan oppilaan mukaan Wäinö Aaltosen koulu, ja nimi pysyi myös peruskoulujärjestelmään siirryttäessä. 1960- ja 1970-luvulla koulu tunnettiin valtakunnallisesti palkitusta koulupuutarha- ja ympäristönhoitotoiminnastaan. Turun koulujen välisissä hiihtokilpailuissakin koulu menestyi hyvin, ja vuodesta 1968 Wäinö Aaltosen koulu järjesti kevättalvisin hyväntekeväisyyshiihdot tunnettuine kilpahiihtäjävieraineen.


title: Wäinö Aaltosen koulu

text: Kesäkuussa 1977 Wäinö Aaltosen koulun vanha rakennus tuhoutui tulipalossa korjauskelvottomaksi. Vuonna 1979 tilalle valmistui uusi Tapio Korpisaaren suunnittelema koulutalo, jossa kesään 2018 saakka toimi myös Hirvensalon kirjasto. Vuonna 1997 valmistuivat Markku Roinisen suunnittelemat postmodernistiset koulutilat, ja koulu alkoi erikoistua kuvataiteisiin ja muihin kädentaitoihin Wäinö Aaltosen Seuran tukemana. Koulussa on myös yli 400 neliömetrin liikuntatilat.


title: Wäinö Aaltosen koulu

text: 2010-luvulla koulussa on ollut noin 500 oppilasta. Lukuvuoden 2018–2019 alusta heistä noin 125 siirtyy uuteen Syvälahden kouluun. Myös Turun kaupunginkirjaston Hirvensalon kirjasto on siirtynyt Wäinö Aaltosen koulusta uuden koulun kanssa samaan rakennukseen, Syvälahden monitoimitaloon.


title: Kémékafo

text: Kémékafo on maalaiskunta Koulikoron alueen Dioïlan piirissä Malissa. Sen keskuskylä Senou sijaitsee 50 kilometriä Dioïlasta lounaaseen. Kunnassa on 24 400 ja keskuskylässä 600 asukasta (vuonna 2009, väestönlaskenta).


title: Kémékafo

text: Kémékafon kunta rajoittuu pohjoisessa Dioïlan piirin N’Garadougoun, idässä Dégnékoron ja N’Golobougoun, etelässä Massiguin ja lännessä Sikasson alueen Bougounin piirin Dogon ja Méridiélan kuntiin. Länsirajalla virtaa Baouléjoki.


title: Kémékafo

text: Kuntaan kuuluu 32 kylää. Asukkaat ovat fulbeja, bambaroita ja djulia.


title: Kémékafo

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi ja puuvilla. Tuotantoeläimiä ovat naudat, lampaat, vuohet ja aasit.


title: Joakim Latonen

text: Joakim Latonen (s. 24. helmikuuta 1998 Kaarina) on suomalainen jalkapalloilija, joka edustaa Veikkausliigassa pelaavaa Turun Palloseuraa Hän on pelipaikaltaan oikean laidan keskikenttäpelaaja tai hyökkääjä. Latosen kasvattajaseura on Kaarinan Pojat ja hän on pelannut lainalla TPS:sta myös Salon Palloilijoissa. Latosen sopimus TPS:n kanssa on voimassa kauden 2018 loppuun saakka. Latosen pituus on 172 cm ja paino 65 kg ja hänen pelipaitansa numero 23.


title: N’Garadougou

text: N’Garadougou on maalaiskunta Koulikoron alueen Dioïlan piirissä Malissa. Sen keskuskylä N’Gara sijaitsee 15 kilometriä Dioïlasta lounaaseen. Kunnassa on 15 600 ja keskuskylässä 2 400 asukasta (vuonna 2009, väestönlaskenta).


title: N’Garadougou

text: N’Garadougoun kunta rajoittuu pohjoisessa Dioïlan piirin Ténindougoun ja Kaladougoun, idässä Dégnékoron, etelässä Kémékafon ja lännessä Sikasson alueen Bougounin piirin Méridiélan kuntiin. Seutu on pinnanmuodoltaan lähinnä tasankoa. Länsirajalla virtaa Baouléjoki. Ilmasto on sudanilaistyyppinen.


title: N’Garadougou

text: Kuntaan kuuluu kymmenen kylää. Asukkaat ovat bambaroita ja fulbeja.


title: N’Garadougou

text: Paikallisia elinkeinoja ovat maanvilljely, karjanhoito, käsityöammatit ja kaupankäynti. Tärkeimmät viljelykasvit ovat durra, maissi ja hirssi sekä myytäväksi kasvatettavat puuvilla, maapähkinä ja seesami.


title: N’Golobougou

text: N’Golobougou on maalaiskunta ja sen keskuskylä Koulikoron alueen Dioïlan piirissä Malissa. Se sijaitsee 40 kilometriä Dioïlasta etelään. Kunnassa on 21 800 ja kylässä 1 900 asukasta (vuonna 2009, väestönlaskenta).


title: N’Golobougou

text: N’Golobougoun kunnan pinta-ala on 213 neliökilometriä. Se rajoittuu pohjoisessa Dioïlan piirin Dégnékoron, idässä Bancon, etelässä Massiguin ja lännessä Kémékafon kuntiin.


title: N’Golobougou

text: Kuntaan kuuluu 24 kylää. Asukkaat ovat etupäässä fulbeja ja djulia. Vallitseva uskonto on islam.


title: N’Golobougou

text: N’Golobougoun kautta kulkee Koulikoron ja Norsunluurannikon rajan välinen maantie RN30. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, maapähkinä, bataatti, puuvilla ja seesami. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan käsityöammatteja ja kaupankäyntiä. N’Golobougoussa pidetään viikoittain suuret markkinat.


title: Banco

text: Banco on maalaiskunta ja sen keskuskylä Koulikoron alueen Dioïlan piirissä Malissa. Se sijaitsee 65 kilometriä Dioïlasta kaakkoon. Kunnassa on 33 000 ja kylässä 3 200 asukasta (vuonna 2009, väestönlaskenta).


title: Banco

text: Bancon kunta rajoittuu etelässä Dioïlan piirin Niantjilan ja Massiguin, lännessä N’Golobougoun, pohjoisessa Dégnékoron ja Jékafon sekä idässä Diébén ja Sikasson piirin Tellan ja Dembelan kuntiin. Maisemaa leimaa tasanko ja muutamat kukkulat. Idässä virtaa Bagoéjoki. Seutu kuuluu Sudanin vyöhykkeeseen.


title: Banco

text: Kuntaan kuuluu 32 kylää. Asukkaat ovat etupäässä bambaroita. Muutamissa kylissä asuu fulbeja.


title: Banco

text: Seudun liikenneyhteydet ovat heikot varsinkin sadekaudella. Väestön pääelinkeinot ovat maanviljely ja karjanhoito. Lisäksi harjoitetaan käsityöammatteja ja pienimuotoista kaupankäyntiä.


title: T’ari (kirjain)

text: T'ari (asomtavruli Ⴒ, nuskhuri ⴒ, mkhedruli ტ) on 21. kirjain georgian kolmessa kirjaimistossa.


title: T’ari (kirjain)

text: T'ari äännetään yleensä .


title: Uni (kirjain)

text: Uni (asomtavruli Ⴓ, nuskhuri ⴓ, mkhedruli უ) on 23. kirjain georgian kolmessa kirjaimistossa.


title: Uni (kirjain)

text: Sani äännetään yleensä , mutta svanissa sen äännearvo voi olla myös .


title: Pari (kirjain)

text: Pari (asomtavruli Ⴔ, nuskhuri ⴔ, mkhedruli ფ) on 24. kirjain georgian kolmessa kirjaimistossa.


title: Pari (kirjain)

text: Pari äännetään yleensä tai .


title: Kani (kirjain)

text: Kani (asomtavruli Ⴕ, nuskhuri ⴕ, mkhedruli ქ) on 25. kirjain georgian kolmessa kirjaimistossa.


title: Kani (kirjain)

text: Kani äännetään yleensä tai .


title: Ghani (kirjain)

text: Ghani (asomtavruli Ⴖ, nuskhuri ⴖ, mkhedruli ღ) on 26. kirjain georgian kolmessa kirjaimistossa.


title: Ghani (kirjain)

text: Ghani äännetään yleensä .


title: Q’ari (kirjain)

text: Q'ari (asomtavruli Ⴗ, nuskhuri ⴗ, mkhedruli ყ) on 27. kirjain georgian kolmessa kirjaimistossa.


title: Q’ari (kirjain)

text: Sani äännetään yleensä .


title: Šini

text: Šini (asomtavruli Ⴘ, nuskhuri ⴘ, mkhedruli შ) on 28. kirjain georgian kolmessa kirjaimistossa.


title: Šini

text: Šini äännetään yleensä .


title: Tšini (kirjain)

text: Tšini (asomtavruli Ⴙ, nuskhuri ⴙ, mkhedruli ჩ) on 29. kirjain georgian kolmessa kirjaimistossa.


title: Tšini (kirjain)

text: Tšini äännetään yleensä tai .


title: Tsani (kirjain)

text: Tsani (asomtavruli Ⴚ, nuskhuri ⴚ, mkhedruli ც) on 30. kirjain georgian kolmessa kirjaimistossa.


title: Tsani (kirjain)

text: Sani äännetään yleensä tai .


title: Anna-Liisa Bezrodny

text: Anna-Liisa Bezrodny (s. 10. syyskuuta 1981 Moskova) on viulisti, jonka vanhemmat ovat Mari Tampere-Bezrodny ja venäläinen viulisti Igor Bezrodny. Vanhempien opastuksella hän aloitti musiikkiopinnot, ja hän opiskeli musiikkia Ivi Tivikin oppilaana Tallinna Muusikakeskkoolissa. Hän jatkoi opintoja vuonna 1991 nuoriso-osastolla Sibelius-Akatemiassa, jonne hänen vanhempansa olivat tulleet työskentelemään. Vuonna 1999 hän siirtyi solistiselle osastolle vanhempiensa oppilaaksi. Vuosina 2000–2004 hän opiskeli London Guildhall School of Music and Dramassa, jossa hän suoritti maisterintutkinnon.


title: Anna-Liisa Bezrodny

text: Soolodebyyttinsä Bazrodny teki vuonna 2003 Tallinnan raatihuonella. Hän on tehnyt yhteistyötä monien orkestereiden kanssa, suomalaisista Turun filharmonisen orkesterin ja Vaasan kaupunginorkesterin.


title: Anna-Liisa Bezrodny

text: Bazrodny on menestynyt kilpailuissa ja saanut London Symphony Orchestran PROMIS Awardin ja Pro Musica -säätiön palkinnon.


title: Dzili (kirjain)

text: Dzili (asomtavruli Ⴛ, nuskhuri ⴛ, mkhedruli ძ) on 31. kirjain georgian kolmessa kirjaimistossa.


title: Dzili (kirjain)

text: Dzili äännetään yleensä .


title: Ts’ili (kirjain)

text: Ts'ili (asomtavruli Ⴜ, nuskhuri ⴜ, mkhedruli წ) on 32. kirjain georgian kolmessa kirjaimistossa.


title: Ts’ili (kirjain)

text: Ts'ili äännetään yleensä .


title: Tš’ari (kirjain)

text: Tš’ari (asomtavruli Ⴝ, nuskhuri ⴝ, mkhedruli ჭ) on 33. kirjain georgian kolmessa kirjaimistossa.


title: Tš’ari (kirjain)

text: Tš’ari äännetään yleensä .


title: Khani (kirjain)

text: Khani (asomtavruli Ⴞ, nuskhuri ⴞ, mkhedruli ხ) on 34. kirjain georgian kolmessa kirjaimistossa.


title: Khani (kirjain)

text: Khani äännetään yleensä .


title: Džani (kirjain)

text: Džani (asomtavruli Ⴟ, nuskhuri ⴟ, mkhedruli ჯ) on 36. kirjain georgian kolmessa kirjaimistossa.


title: Džani (kirjain)

text: Džani äännetään yleensä .


title: Hae (kirjain)

text: Hae (asomtavruli Ⴠ, nuskhuri ⴠ, mkhedruli ჰ) on 37. kirjain georgian kolmessa kirjaimistossa.


title: Hae (kirjain)

text: Hae äännetään yleensä .


title: Diébé

text: Diébé on maalaiskunta ja sen keskuskylä Koulikoron alueen Dioïlan piirissä Malissa. Se sijaitsee Bagoéjoen varrella 65 kilometriä Dioïlasta kaakkoon. Kunnassa on 8 700 ja kylässä 2 100 asukasta (vuonna 2009, väestönlaskenta).


title: Diébé

text: Diébén kunta rajoittuu lännessä Dioïlan piirin Bancon, pohjoisessa Jékafon, idässä N’Dlondougoun ja etelässä Sikasson piirin Koumankoun kuntiin.


title: Diébé

text: Kuntaan kuuluu seitsemän kylää. Asukkaat ovat bambaroita, fulbeja, dogoneja ja miniankoja.


title: Diébé

text: Paikallisia elinkeinoja ovat maanviljely, karjanhoito, käsityöammatit ja kaupankäynti. Tärkeimmät viljelykasvit ovat hirssi, durra, maissi, puuvilla, seesami ja maapähkinä. Kotieläimiä ovat naudat, lampaat, vuohet, aasit, vähäisessä määrin hevoset sekä siipikarja.


title: Ummeljoen koulu

text: Ummeljoen koulu on peruskoulun 1-6 luokkien koulu Ummeljoella Kouvolassa lähellä Myllykosken taajamaa. Koulussa on noin 60 oppilasta. Koulun nykyinen rakennus on vuodelta 1954. Koulun rehtorina toimii Jari Eronen.


title: Ummeljoen koulu

text: Enimmillään koulussa on ollut noin 150 oppilasta. Koulu on ollut lakkautusuhan alla.


title: N’Dlondougou

text: N’Dlondougou on maalaiskunta Koulikoron alueen Dioïlan piirissä Malissa. Sen keskuskylä Ména sijaitsee 90 kilometriä Dioïlasta kaakkoon. Kunnassa on 21 000 ja keskuskylässä 2 600 asukasta (vuonna 2009, väestönlaskenta).


title: N’Dlondougou

text: N’Dlondougoun kunta rajoittuu lännessä Diébén, pohjoisessa Dioïlan piirin Diédougoun ja Koutialan piirin Diédougoun, idässä Konséguélan ja etelässä Sikasson piirin Dogonin ja Koumankoun kuntiin. Maisemaa leimaavat tasangot ja ylängöt. Länsirajalla virtaa Bagoé ja itärajalla Banifing. Kasvillisuus on puusavannia ja avointa metsää.


title: N’Dlondougou

text: Kuntaan kuuluu 19 kylää. Asukkaat ovat etupäässä bambaroita. Lisäksi on jonkin verran puolipaimentolaisuutta harjoittavia fulbeja sekä boboja. Uskontoja ovat islam, kristinusko ja animismi.


title: N’Dlondougou

text: Seudun liikenneyhteydet ovat heikot. Väestön pääelinkeinot ovat maanviljely ja karjanhoito.


title: The Emoji Movie

text: The Emoji Movie on vuonna 2017 ensi-iltansa saanut yhdysvaltalainen elokuva, joka kertoo älypuhelimen sisältä löytyvästä suurkaupungista nimeltään Textopolis, jossa emojit asuvat.


title: Jékafo

text: Jékafo on maalaiskunta Koulikoron alueen Dioïlan piirissä Malissa. Sen keskuskylä Bougoucourala sijaitsee 60 kilometriä Dioïlasta itään. Kunnassa on 6 600 ja keskuskylässä 1 800 asukasta (vuonna 2009, väestönlaskenta).


title: Jékafo

text: Jékafon kunta rajoittuu idässä Dioïlan piirin Diédougoun, etelässä Diébén ja Bancon sekä lännessä ja pohjoisessa Benkadin kuntiin. Lännessä virtaa Bagoéjoki.


title: Jékafo

text: Kuntaan kuuluu kahdeksan kylää. Asukkaat ovat etupäässä bambaroita, fulbeja ja miniankoja. Pääelinkeinot ovat maanviljely ja karjanhoito.


title: Kekäle (kauppaketju)

text: Kekäle on suomalainen perheyritys ja kauppaketju, joka myy vaatteita naisille, miehille ja lapsille. Yritys on perustettu Joensuussa vuonna 1957, ja sillä on nykyään myymälä yhdeksällä paikkakunnalla: Joensuun lisäksi Jyväskylässä, Kiteellä, Lahdessa, Lappeenrannassa, Mikkelissä, Raisiossa, Tampereella ja Vantaalla. Kekäleellä on myös verkkokauppa.


title: Kekäle (kauppaketju)

text: Yritys työllistää parisataa ihmistä. Toimitusjohtaja on vuodesta 2015 lähtien ollut Joonas Kekäle.


title: Diédougou (Dioïlan piiri)

text: Diédougou on maalaiskunta Koulikoron alueen Dioïlan piirissä Malissa. Sen keskuskylä Béléko Soba sijaitsee 50 kilometriä Dioïlasta itään. Kunnassa on 35 900 ja keskuskylässä 4 700 asukasta (vuonna 2009, väestönlaskenta).


title: Diédougou (Dioïlan piiri)

text: Diédougoun kunnan pinta-ala on 955 neliökilometriä. Se rajoittuu etelässä Dioïlan piirin N’Dlondougoun ja Jékafon, lännessä Dégnékoron ja Kilidougoun, pohjoisessa Dolendougoun ja Ségoun alueen Blan piirin Falon sekä idässä Sikasson alueen Koutialan piirin Koninan kuntiin. Länsirajalla virtaa Bagoé ja itärajalla Banifing.


title: Diédougou (Dioïlan piiri)

text: Kuntaan kuuluu 32 kylää. Asukkaat ovat etupäässä bambaroita, fulbeja, soninkeja, miniankoja ja dogoneja. Uskontoja ovat islam, kristinusko ja animismi.


title: Diédougou (Dioïlan piiri)

text: Bélékosta johtaa päällystämätön maantie Fanaan. Seudun pääelinkeinot ovat maanviljely ja karjanhoito. Tärkeimmät viljelykasvit ovat maissi, durra, hirssi ja puuvilla. Kotieläimiä ovat naudat, lampaat, vuohet, siat, aasit, vähäisessä määrin hevoset sekä siipikarja. Lisäksi harjoitetaan kalastusta ja kaupankäyntiä. Bélékossa ja viidessä muussa kylässä pidetään viikoittaiset markkinat.


title: Dégnékoro

text: Dégnékoro on maalaiskunta ja sen keskuskylä Koulikoron alueen Dioïlan piirissä Malissa. Se sijaitsee 25 kilometriä Dioïlasta kaakkoon. Kunnassa on 10 100 ja kylässä 2 200 asukasta (vuonna 2009, väestönlaskenta).


title: Dégnékoro

text: Dégnékoron kunta rajoittuu pohjoisessa Dioïlan piirin Kaladougoun ja Kilidougoun, idässä Benkadin, etelässä Bancon ja N’Golobougoun ja lännessä Kémékafon ja N’Garadougoun kuntiin. Maisemaa leimaavat tasanko ja Dégnékoron pohjoispuolella kohoava kukkula. Kasvillisuus on metsä- ja heinäsavannia.


title: Dégnékoro

text: Kuntaan kuuluu yhdeksän kylää. Asukkaat ovat bambaroita, djulia ja fulbeja.


title: Dégnékoro

text: Paikallisia elinkeinoja ovat maanviljely, karjanhoito, käsityöammatit ja kaupankäynti. Tärkeimmät viljelykasvit ovat hirssi, durra, fonio, maissi, bataatti sekä myytäväksi kasvatettavat puuvilla, seesami ja maapähkinä. Kotieläimiä ovat naudat, lampaat, vuohet, aasit ja siipikarja.


title: Kekäle

text: Kekäle voi viitata seuraaviin:


title: Kilidougou

text: Kilidougou on maalaiskunta Koulikoron alueen Dioïlan piirissä Malissa. Sen keskuskylä N’Tobougou sijaitsee 30 kilometriä Dioïlasta kaakkoon. Kunnassa on 15 500 ja keskuskylässä 1 800 asukasta (vuonna 2009, väestönlaskenta).


title: Kilidougou

text: Kilidougoun kunta rajoittuu pohjoisessa Dioïlan piirin Nangolan, idässä Dolendougoun, Diédougoun ja Benkadin, etelässä Dégnékoron ja lännessä Kaladougoun kuntiin. Maisemaa leimaavat tasangot ja ylängöt. Idässä virtaa Bagoé ja pohjoisessa Baouléjoki.


title: Kilidougou

text: Kuntaan kuuluu 12 kylää. Asukkaat ovat etupäässä fulbeja ja djulia.


title: Kilidougou

text: Väestön elinkeinoja ovat maanviljely, karjanhoito ja kalastus. Tärkeimmät viljelykasvit ovat durra, maissi, riisi ja puuvilla.


title: Antti Nordin

text: Antti Nordin (s. 1960 Pietarsaari) on suomalainen kuvanveistäjä ja kitaristi. Hän opiskeli Suomen Taideakatemian koulussa (Ateneum) vuosina 1979–1984. Nordinin tuotantoa on Äänekosken Liikuntatalon ulkoseinässä oleva "Urheiluhullut"-reliefi, joka valmistui Äänekosken juhlavuonna 1982. Teoksellaan Antti Nordin voitti Liikuntatalon julkisivun reliefikilpailun.


title: Antti Nordin

text: Nordinin ensimmäinen yksityisnäyttely pidettiin Helsingissä Kaivopuiston galleriassa 1984. Hän teoksiaan oli esillä vuonna 1990 Orivedellä Taidekeskus Purnun näyttelyssä.


title: Antti Nordin

text: Antti Nordin on työskennellyt Helsingissä Myllypuron taiteilijakylässä.


title: Antti Nordin

text: Antti Nordin on naimisissa lavastaja Metti Nordinin kanssa. Heidän lapsiaan ovat näyttelijä ja muusikko Reino Nordin (s. 25. toukokuuta 1983) ja Siiri Nordin (s. 15. lokakuuta 1980).


title: Metti Nordin

text: Metti Nordin (o.s. "Heiskanen", s. 25. lokakuuta 1961 Jyväskylä) on suomalainen lavastaja, joka on toiminut myös puvustajana ja graafisena suunnittelijana suomalaisissa teattereissa, kuten 1980-luvun loppupuolella Ryhmäteatterissa ja 1990-luvulla Suomen Kansallisteatterissa.


title: Metti Nordin

text: Metti Nordin opiskeli lukion jälkeen lavastusta Taideteollisessa korkeakoulussa 1980–1985 ja myöhemmin pukusuunnittelua Aalto-yliopistossa 2009–2012.


title: Metti Nordin

text: Nordin pitää Vehmaan Vinkkilässä taidetaloa nimeltä Oheistaidekoti yhdessä äitinsä, taidegraafikko ja akateemikko Outi Heiskasen kanssa. Hänen isänsä on etenkin kalligrafina tunnettu kuvataideopettaja Toivo Heiskanen. Mette Nordin on ollut naimisissa kuvanveistäjä Antti Nordinin kanssa. Heidän lapsiaan ovat näyttelijä Reino Nordin ja muusikko Siiri Nordin..


title: Benkadi (Dioïlan piiri)

text: Benkadi on maalaiskunta Koulikoron alueen Dioïlan piirissä Malissa. Sen keskuskylä Kotoula sijaitsee Bagoéjoen itäpuolella 60 kilometriä Dioïlasta kaakkoon. Kunnassa on 7 900 ja keskuskylässä 1 900 asukasta (vuonna 2009, väestönlaskenta).


title: Benkadi (Dioïlan piiri)

text: Benkadin kunta rajoittuu pohjoisessa Dioïlan piirin Diédougoun, idässä ja etelässä Jékafon ja lännessä Dégnékoron ja Kilidougoun kuntiin. Kuntaan kuuluu kuusi kylää.


title: Benkadi (Dioïlan piiri)

text: Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat maissi, hirssi, durra, riisi, maapähkinä ja puuvilla. Kotieläimiä ovat naudat, lampaat, vuohet, aasit, vähäisessä määrin siat sekä siipikarja.


title: Dolendougou

text: Dolendougou on maalaiskunta Koulikoron alueen Dioïlan piirissä Malissa. Sen keskuskylä Dandougou sijaitsee 40 kilometriä Dioïlasta itään. Kunnassa on 14 200 ja kylässä 2 800 asukasta (vuonna 2009, väestönlaskenta).


title: Dolendougou

text: Dolendougoun kunnan pinta-ala on 314,23 neliökilometriä. Se rajoittuu etelässä Dioïlan piirin Diédougoun, lännessä Kilidougoun ja Nangolan, pohjoisessa Ségoun alueen Barouélin piirin Gouendon ja idässä Blan piirin Falon kuntiin. Länsirajalla virtaa Bagoé, pohjoisessa Bani ja idässä Banifing. Ilmasto on sudanilais-sahelilainen.


title: Dolendougou

text: Kuntaan kuuluu yhdeksän kylää. Asukkaat ovat etupäässä bambaroita, soninkeja, somonoja ja fulbeja.


title: Dolendougou

text: Dandougoun kautta kulkee Bélékon ja Fanan välinen maantie. Paikallisia elinkeinoja ovat maanviljely, karjanhoito, kalastus, metsien hyödyntäminen ja käsityöammatit. Tärkeimmät viljelykasvit ovat hirssi, durra, maissi, riisi ja puuvilla.


title: Tyler Honeycutt

text: Tyler Deon Honeycutt (15. heinäkuuta 1990 Los Angeles, Kalifornia – 7. heinäkuuta 2018 Los Angeles, Kalifornia) oli yhdysvaltalainen koripalloilija. NBA:ssa Sacramento Kingsiä edustanut Honeycutt pelasi myös NBA:n kehityssarjassa, Venäjällä, Israelissa ja Turkissa. Vuonna 2015 hän voitti venäläisessä Himkissä EuroCup-mestaruuden.


title: Tyler Honeycutt

text: Honeycutt pelasi yliopistokoripalloa vuosina 2009–2011 UCLA:n joukkueessa. Sacramento Kings varasi hänet NBA:han 35. vuorolla . Honeycutt pelasi Kingsissä ajoittain pienessä roolissa ja pääosin D-liigassa vuoteen 2013 asti, jolloin hän voitti D-liigan mestaruuden. Kesällä 2013 Honeycutt siirtyi Eurooppaan israelilaiseen Ironi Nes Zionaan. Kesällä 2014 hän teki kaksivuotisen sopimuksen venäläisen Himki BK:n kanssa jossa voitti EuroCup-mestaruuden vuonna 2015. Kauden 2016–2017 Honeycutt pelasi turkkilaisessa Anadolu Efes SK:ssa ja kauden 2017–2018 jälleen Himkissä.


title: Tyler Honeycutt

text: Honeycutt kuoli ampumavammaan 27-vuotiaana 7. heinäkuuta 2018. Hänen äitinsä oli pyytänyt poliisia tarkistamaan poikansa tilanteen tämän oltua sekavassa mielentilassa. Poliisien saavuttua paikalla Honeycutt oli tulittanut näitä kohti ja laukaustenvaihdon jälkeen lukittautunut asuntoonsa, mistä oli seurannut tunteja kestänyt piiritystilanne. Lopulta poliisin erikoisryhmä oli rynnännyt taloon ja löytänyt Honeycuttin tajuttomana. Ensihoitajat totesivat hänet kuolleeksi kuolinsyyn oltua todennäköisesti itseaiheutettu ampumavamma.


title: Luettelo Saksan kansallispuistoista

text: Saksassa on 16 kansallispuistoa:


title: Alexandre M. Clerk

text: Alexandre Marie Clerk (31. elokuuta 1861 Montreal – 27. heinäkuuta 1932 Montreal) oli kanadalainen kuoronjohtaja ja pedagogi. Hänestä tuli vuonna 1896 Gesù-kirkon ja vuonna 1903 Saint-Louis-de-France-kirkon kuoromestari. Hän johti muiden muassa Felix Mendelssohnin ja Jules Massenet'n teosten esityksiä. Clerk sävelsi omaakin hengellistä musiikkia, mutta suurin osa hänen tuotannostaan päätyi tulipalon tuhoamaksi.


title: Tham Luangin luolan pelastusoperaatio

text: Tham Luangin luolan pelastusoperaatio oli kesä- ja heinäkuussa 2018 toteutettu operaatio kahdentoista 11–16-vuotiaan pojan ja heidän jalkapallovalmentajansa pelastamiseksi Tham Luangin luolasta Pohjois-Thaimaassa lähellä Myanmarin rajaa. Pojat ja valmentaja menivät tutkimaan luolastoa 23. kesäkuuta 2018. Rankkasade sulki ulospääsyreitit luolasta, jolloin ryhmä jäi veden saartamaksi luolan sisällä olevalle kielekkeelle. Kaksi brittiläistä sukeltajaa sai heihin yhteyden 2. heinäkuuta, jonka jälkeen heille vietiin ruokaa ja heidän luonaan kävi lääkäri. Luolan suulta oli matkaa ryhmän luokse noin neljä kilometriä. Reitin varrella oli ahtaita ja kapeita kohtia, veden virtaus oli paikoitellen voimakasta ja vesi sameaa, joten näkyvyys oli heikko tai olematon. Luolaan vedettiin operaation aikana putkia, joiden kautta hapen määrää lisättiin. Vettä pumpattiin pois parhaimmillaan satoja litroja sekunnissa.


title: Tham Luangin luolan pelastusoperaatio

text: Heinäkuun 6. päivänä Tham Luangin operaatiossa kuoli thaimaalainen entinen Navy SEAL -joukkojen aliupseeri, joka oli palaamassa luolasta toimitettuaan sinne happilaitteita. Hänen oma ilmasäiliönsä tyhjeni ennen kuin hän ehti pintaan.


title: Tham Luangin luolan pelastusoperaatio

text: Heinäkuun 8. päivän aamulla Chiang Rain kuvernööri ilmoitti, että poikia aletaan hakea saman päivän aikana. Noin kello kymmeneltä aamupäivällä paikallista aikaa luolaan lähetettiin kahdeksantoista sukeltajaa.


title: Tham Luangin luolan pelastusoperaatio

text: Iltapäivällä Suomen aikaa kahden ensimmäisen pojan kerrottiin päässeen luolasta pois. Heidän pelastamisensa sujui siis yli kolme tuntia nopeammin kuin aamulla ilmoitettu optimistinen arvio operaation kestosta oli.


title: Tham Luangin luolan pelastusoperaatio

text: Pelastusreitin varrelle perustetussa leirissä odotti lisää poikia, jotka pääsivät maan pinnalle melko pian kahden ensimmäisen jälkeen. Eri uutislähteissä tiedot pelastettujen määrästä vaihtelivat. 10–20 tunnin tauon jälkeen pelastettiin seuraavat neljä, jotka kuljetettiin helikoptereilla sairaalaan. Heidät pidettiin eristyksessä perheestään mahdollisten tarttuvien tautien takia.


title: Tham Luangin luolan pelastusoperaatio

text: Heinäkuun 10. päivä Thaimaan laivasto ilmoitti saaneensa kaikki luolan pojat ja heidän valmentajansa pelastettua.


title: Tham Luangin luolan pelastusoperaatio

text: Operaation aikana luolan läheisyyteen perustettiin mediakeskus, jossa työskennelleet toimittajat raportoivat tapahtumia kaikkialle maailmaan. Itse pelastustöihin osallistui Suomesta sukeltaja Mikko Paasi. Hän toimi operaation ratkaisuvaiheessa 8.–10. heinäkuuta luolaston toiseksi viimeisessä kammiossa parin sadan metrin päässä pelastettavien sijaintipaikasta.


title: Moottoritykkivene Nuoli

text: Moottoritykkivene Nuoli oli Suomen merivoimien alusluokka, johon kuului 13 venettä. Veneet nimitettiin moottoritykkiveneiksi, koska niissä oli aseistuksena kaksi tykkiä, mutta tarvittaessa kriisitilanteissa niihin saatiin torpedonheittimet. Torpedojen käyttöä harjoiteltiin torpedokoeasemilla ja kahdella Neuvostoliitosta hankitulla alkujaan Riga-luokan laivalla, joista tuli Hämeenmaa-luokan saattajia. Suomelta kiellettiin rauhansopimuksessa torpedoveneet, ja "Nuolilla" kierrettiin kieltoa. Torpedojen omistamista ei kielletty.


title: Moottoritykkivene Nuoli

text: Turun Laivateollisuusyhtiön telakka valmisti veneet 1960-luvun alkupuolella. Niiden pituus oli 22 metriä, syväys 1,5 metriä, ja ne painoivat 40 tonnia. Niissä oli kolme neuvostoliittolaista V-12-moottoria, ja niiden nopeus oli 45 solmua. Keulassa oli 20 mm:n tykki, perässä 40 mm:n tykki.


title: Särkilahden koulu (Turku)

text: Särkilahden koulu oli Turun Hirvensalossa, Särkilahden kaupunginosassa vuosina 1959–2007 toiminut alakoulu, alun perin Särkilahden kansakoulu.


title: Särkilahden koulu (Turku)

text: Särkilahden kansakoulu valmistui vuonna 1959. Aluksi sinne ei ollut hyvää tieyhteyttä, ja esimerkiksi Pikisaaresta lapset joutuivat kulkemaan Lauttarannan kautta viiden kilometrin matkan, vaikka kouluun oli linnuntietä matkaa vain kilometrin verran.


title: Särkilahden koulu (Turku)

text: Särkilahden koulu lakkautettiin vuonna 2007. Loppuaikoina sitä kävi 30 oppilasta. Osoitteessa Häppiläntie 18 sijaitsevan koulukiinteistön osti Matti Myöhänen, joka siirsi Orikedolta sinne Ekomatti-nimisen rakennusosien ja -tarvikkeiden kirpputorinsa.


title: Kirkkonummi LP

text: Kirkkonummi LP on suomalaisen räp yhtyeen Likasen Etelän esikoisalbumi, joka julkaistiin 23. tammikuuta 2015.


title: Kirkkonummi LP

text: Albumi nousi julkaisuviikollaan Rumban listan ensimmäiselle sijalle ja Suomen virallisen albumilistan kolmanneksi. "Kirkkonummi LP" pysyi albumilistalla neljä viikkoa.


title: Achille Fortier

text: Achille Fortier (23. lokakuuta 1864 St-Clet – 19. elokuuta 1939 Viauville) oli kanadalainen säveltäjä ja pedagogi. Hänen opettajiaan olivat Montrealissa Guillaume Couture ja Dominique Ducharme. Hän pääsi vuonna 1885 Pariisin konservatorioon, jossa hänen opettajiinsa lukeutui Ernest Guiraud. Fortier palasi Montrealiin vuonna 1890 ja ryhtyi itse opettamaan erinäisissä laitoksissa. Hänen oppilaidensa joukossa olivat Jean-Noël Charbonneau, Gabriel Cusson ja Édouard LeBel.


title: Achille Fortier

text: Fortier toimi 1890-luvun alussa Notre-Damen kirkon kuoromestarina Montrealissa. Hänen omia teoksiaan esitettiin vuonna 1893 Guillaume Couturen johtamassa konsertissa. Vuodesta 1900 alkaen Fortier työskenteli hallitukselle kielenkääntäjänä, joka omisti jäljelle jääneen aikansa sävellystyölleen. Sävellyksiin kuuluvat muiden muassa messu neljälle miesäänelle, uruille ja orkesterille, Valssi orkesterille sekä kaksi "Méditation"-nimistä kappaletta. Fortier sävelsi myös lukuisia lauluja.


title: Achille Fortier

text: Katu Montrealissa nimettiin vuonna 1985 Fortierin mukaan. Hänen mukaansa nimetty yhtye perustettiin vuonna 1988. Kokoonpano koostui sopraano Liette Turnerista, sellisti Alain Aubutista ja pianisti Réjean Coallierista. Vuonna 1989 Turner ja Coallier tekivät baritoni Erik Olandin kanssa CD-levyn "The Romanticism in Canada", johon kuuluu kymmenen Fortierin laulua.


title: Frank Stephen Meighen

text: Frank Stephen Meighen (26. joulukuuta 1870 Perth, Ontario – 19. tammikuuta 1946 Montreal, Québec) oli kanadalainen liikemies ja taiteiden suojelija. Hän opiskeli pianonsoittoa Paul Letondalin johdolla, mutta hänen varsinainen intohimonsa kohde oli ooppera. Vuonna 1910 hän perusti Albert Clerk-Jeannotten kanssa tekemänsä yhteistyön tuloksena Montreal Musical Societyn, jonka pohjalta seuraavana perustettiin Montreal Opera Company. Seuraavien kolmen kauden aikana yhtiö järjesti lähes 300 esitystä Montrealissa sekä muissa Kanadan ja Yhdysvaltain kaupungeissa.


title: Frank Stephen Meighen

text: Meighen palveli ensimmäisessä maailmansodassa ja eteni Kanadan armeijassa kenraaliksi. Hän oli Kunnialegioonan upseeri vuodesta 1924. Liikemiehenä hän työskenteli muun muassa rautatieverkoston parissa.


title: Georges Dufresne

text: Georges Joseph-Édouard Dufresne (21. toukokuuta 1894 Nicolet, Québec – 25. kesäkuuta 1973 Montreal, Québec) oli kanadalainen tenori ja radiotuottaja. Hän sai muodollista koulutusta Nicoletin seminaarissa ja asettui Montrealiin, jossa häntä opettivat Rodolphe Mathieu ja Albert Clerk-Jeannotte. Hän vielä jatkoi opintojaan Pariisissa Jean de Reszken, Albert Dumontierin, André Paulet'n ja Jean Fournetzin johdolla. Dufresne palveli ensimmäisessä maailmansodassa.


title: Georges Dufresne

text: Dufresne teki debyyttinsä Pariisissa nimellä Dufranne ja esiintyi myös muualla Ranskassa sekä Englannissa ja myöhemmin Yhdysvalloissa. Hän esiintyi vaudevillessä ja tulkitsi oopperaakin muun muassa "Manonin", "Carmenin" ja "Faustin" pääosissa. Dufresne työskenteli CBC:n tuottajana vuodesta 1942, kunnes jäi eläkkeelle 1967.


title: Henri Pontbriand

text: Henri Pontbriand (18. tammikuuta 1894 Sorel, Québec – 12. kesäkuuta 1969 Rawdon, Québec) oli kanadalainen tenori ja pedagogi. Hän sai opetusta Albert Clerk-Jeannottelta ja pianonsoitossa Victoria Cartierilta. Hän jatkoi opiskelua vielä Pariisissa Louis Delaquerrièren ja New Yorkissa Enrico Rosatin sekä Salvatore Fuciton johdolla. Hän esiintyi muun muassa Albert Coatesin johtaman orkesterin kanssa. Hänen omien oppilaidensa joukossa olivat Jeanne Desjardins, Mary Henderson ja Jacques Labrecque. Musiikkiuransa ohella Pontbriand toimi muun muassa amatööritaidemaalarina.


title: Vasaramäen koulu

text: Vasaramäen koulu, kutsumanimeltään ”Vasku”, on noin 650 oppilaan yhtenäiskoulu Turun Vasaramäessä. Koulu toimii kahdessa yksikössä, nimeltään Lehmus (Lehmustie 7, vuosiluokat 1–6) ja puoli kilometriä pohjoisempana sijaitseva Syreeni (Syreenikuja, vuosiluokat 7–9 sekä valmistavan opetuksen ryhmä maahanmuuttajille). Liikuntapainotteisessa koulussa on alakoulun liikuntalinja ja yläkoulun urheiluluokka.


title: Vasaramäen koulu

text: Vasaramäen lapset kulkivat 1940-luvulla opintiellään joko Martin tai Kerttulin kansakouluun, ja koulumatkoihin saattoi kulua jopa useita tunteja. Vasaramäen asukkaat kiirehtivät kouluasiaa esittämällä kaupungin päättäjille tilastoja alueen lapsimääristä, ja Vasaramäkeen saatiin alkaa kaavailla suurehkoa kansakoulua 1950-luvun alussa. Vuonna 1953 valmistui 16 luokkahuonetta, ruokailusalin ja monia erikoistiloja sisältävä rakennus, jonka on suunnitellut Veijo Kahra Turun kaupungin rakennusosastolla. Sitä pidettiin 1950-luvulla esimerkkinä hyvin suunnitellusta ja maisemaansa sopivasta koulutalosta. Alun perin aulassa oli suihkulähde, ja kouluun kaavailtiin myös uima-allasta, mutta siitä jouduttiin luopumaan.


title: Vasaramäen koulu

text: Koulu täyttyi heti oppilaista, joita oli enimmillään 1 100, ja koulua käytiin kahdessa vuorossa. Ikäluokkien pienennyttyä Vasaramäkeen otettiin oppilaita eteläpuolen kasvavista lähiöistä Lausteelta, Koivulasta ja Haritusta. Vuonna 1996 koulussa oli oppilaita enää 260.


title: Vasaramäen koulu

text: Vuonna 2009 puoli kilometriä pohjoisempana sijaitseva Kupittaan koulu yhdistettiin Vasaramäen kouluun. Siksi koulu toimii nyt kahdessa paikassa, alakoulu Lehmustiellä ja yläkoulu Syreenikujalla. Entinen Kupittaan koulu, alun perin Kupittaan yhteiskoulu, on Aarne Ehojoen ja Veijo Kahran suunnittelema, vuonna 1957 valmistunut ja vuonna 1962 laajennettu rakennus.


title: Indonesian demokraattinen puolue

text: Indonesian demokraattinen puolue "(, PDI)" oli vuonna 1973 perustettu indonesialainen poliittinen puolue. Se toimi Suharton uusi järjestys- politiikan aikana Suhartoa vastustaneessa oppositiossa. 1990-luvulla Megawati Sukarnoputrin johtama siipi perusti uuden, PDI:stä irtautuneen puolueen Partai Demokrasi Indonesia Perjuangan PDI-P.


title: Route nationale 24

text: Route nationale 24 eli RN24 on valtatie Malissa. Se kulkee Kitasta Katin ja Kéniéban kautta Senegalin rajalle. Tien pituus on 427 kilometriä. Se on osa maan pääkaupungin Bamakon ja Dakarin valtamerisataman yhdistävää eteläistä liikennekäytävää.


title: Route nationale 24

text: Mali on sisämaavaltio, jonka vienti ja tuonti kulki vuoteen 2002 saakka etupäässä Norsunluurannikkon Abidjanin sataman kautta. Norsunluurannikon sisällissodan takia puolet maan ulkomaankaupasta suuntautui Dakarin satamaan, mikä kuormitti tavattomasti Kayesin kautta kulkevaa pohjoista liikennekäytävää. Tilanteen helpottamiseksi Mali ja Senegal alkoivat suunnitella Afrikan kehityspankin ja Länsi-Afrikan yhteistyöjärjestöjen johdolla uutta eteläistä käytävää, johon liittyisi maantien rakentamisen ohella liikenteen helpottamiseen liittyviä toimenpiteitä sekä sosioekonomisia infrastruktuurihankkeita.


title: Route nationale 24

text: Vuosina 2008–2012 toteutetun projektin kokonaiskustannukset olivat 308 miljoonaa dollaria. Sen rahoittajina toimivat Afrikan kehityspankin ohella muun muassa Länsi-Afrikan kehityspankki, Islamilainen kehityspankki, Euroopan unioni, Japani, saksalainen KfW sekä Malin ja Senegalin hallitukset. Hankkeen teknisiin saavutuksiin kuuluvat Kitan ja Senegalin Kédougoun välinen uusi maantie, Bafing-, Balé- ja Faléméjoet ylittävät sillat, sata kilometriä maaseudun sivuteitä sekä karjan lepo- ja karanteenialueet. Alueen maaseutuyhteisöjä varten tehtiin kymmenen porakaivoa ja rakennettiin viisi terveyskeskusta. Katin ja Kitan välinen tieosuus oli uudistettu EU:n ja KfW:n tuella jo aiemmin.


title: Route nationale 24

text: Eteläinen liikennekäytävä on lyhentänyt Bamakon ja Dakarin välimatkaa kahdellasadalla kilometrillä, helpottanut maiden välistä kaupankäyntiä ja lisännyt maaseutuväestön ansaintamahdollisuuksia. Sen vaikutukset ovat tuntuneet erityisesti Kéniéban piirissä, jonne matkustaminen Bamakosta kesti aikaisemmin Kayesin kautta kaksi päivää. Nykyään matka taittuu viidessä tunnissa.


title: Rørbyn miekat

text: Rørbyn miekat ovat kaksi varhaispronssikaudelle ajoitettua pronssista kippuramiekkaa , jotka molemmat löytyivät 1950-luvulla Rørbystä Kalundborgin läheltä Länsi-Sjællannista Tanskasta. Kummatkin miekat löytyivät suoturpeen noston yhteydessä ja ne arvellaankin votiiviuhreiksi. Miekat ovat esillä Tanskan kansallismuseossa.


title: Rørbyn miekat

text: Vuonna 1952 Thorvald Nielsen perkasi vetistä ojaa pienellä suolla Rørbyssä, kun hän löysi turpeesta vinoon asentoon jääneen pronssimiekan. Miekka oli enimmäinen laatuaan, joka oli löydetty Tanskasta. Hän luovutti miekan Tanskan kansallismuseolle, mutta vuonna 1957, nostaessaan samasta maasta perunoita, löysi hän 10 metrin päästä toisen samanlaisen miekan. Miekat olivat aivan samanlaiset, mutta tässä miekassa oli lisäkoristeluna pronssikautisen laiva. Tämä on vanhin ajoitutettu pronssikautisen laivan kuva.


title: Rørbyn miekat

text: Miekat (museon luettelonumerot: ensimmäinen B14174 ja toinen B14616) on ilmeisesti valettu samassa pajassa, sillä ne ovat pääpiirteissään aivan samanlaiset muodoltaan ja koristelultaan. Miekkojen jälkityöstössä on kuitenkin eroja ja esimerkiksi vain toiseen miekkaan on kaiverrettu laivankuva. Miekan kahvan vieressä on kantamista tai käsiotteen varmistamiseksi valettu pieni lenkki. Tällaiselle miekalle ei sovi suojaksi perinteinen tuppi ja onkin otksuttu, ettei sillä ole ollut käytännön merkistystä taisteluaseena vaan sitä käytettiin vain seremonioissa.


title: Rørbyn miekat

text: Laivakoristelu esittää kauniisti kaiverretuilla viivoilla hahmoteltua pronssiaikaista laivaa, joka ”seilaa” kohti miekan käyristettyä kärkeä. Laiva on tyypiltään samanalinen kuin monissa skandinaavisissa pronssikautisissa kalliopiirroksissakin. Laivat ovat niissä tyypillisesti pitkiä ja niissä on runsaasti miehistöä. Miekan laivaan on vedetty 31 vinoviivaa, joiden päässä on stanssattu syvennykset pään merkiksi. Laivan keulan- ja perän puut nousevat korkealle kaartuen takaisin laivan päälle. Laivan köli jatkuu lyhyesti keulasta eteenpäin ja perästä taaksepäin. Nämä piirroksen piirteet esiintyvät monissa kalliopiirroksissakin ja miekkaa on käytetty ajoittamaan nämä piirroskuviot samanaikaisiksi.


title: Rørbyn miekat

text: Miekat on ajoitettu karkeasti Monteliuksen periodille I eli noin 1700–1500 eaa. Ajoitusta on tarkennettu vielä miekkojen koristeluun perustuen periodille IB eli ensimmäisen periodin loppupuoliskolle. Tämä vastaa ajoitusta 1600–1500 eaa.


title: Banjarin sulttaanikunta

text: Banjarin sulttaanikunta oli Borneon saarella, nykyisen Indonesian Etelä-Kalimantanin provinssin alueella sijainnut sulttaanikunta. Sulttaanikunta syntyi 1500-luvulla sen hallitsijan käännyttyä islamiin. 1700-luku oli sulttaanikunnan kukoistusaikaa, kun maustekauppa menestyi ja suuri osa saaresta oli uskollisia sulttaanille. Hollannin Itä-Intian kauppakomppanian vallan kasvaessa Banjar joutui siirtomaavallan alaistuuteen.


title: Matti Tolonen

text: Matti Tolonen on seuraavien henkilöiden nimi:


title: Protoporfyrinogeeni IX

text: Protoporfyrinogeeni IX (CHNO) on heterosyklinen orgaaninen yhdiste. Sitä esiintyy useissa eliöissä osana hemin, klorofyllin ja muiden porfyriinien biosynteesiä.


title: Protoporfyrinogeeni IX

text: Protoporfyrinogeeni IX:ää muodostuu eliöissä koproporfyrinogeeni III:sta koproporfyrinogeenioksidaasientsyymin katalysoimana. Tämä entsyymi hapettaa ja dekarboksyloi osan koproporfyrinogeeni III:n karboksyylihapporyhmistä ja metyyliryhmistä vinyyliryhmiksi. Protoporfyrinogeeni IX itse hapettuu seuraavassa vaiheessa protoporfyrinogeenioksidaasin katalysoimana protoporfyriini IX:ksi. Hapettuminen voi tapahtua myös ilman entsyymiä.


title: Protoporfyrinogeeni IX

text: Eräässä harvinaisessa perinnöllisessä sairaudessa porfyria variegatassa protoporfyrinogeeni IX -oksidaasin toiminta on puutteellista ja yhdistettä kertyy elimistöön. Protoporfyrinogeeni IX katalysoi happiradikaalien muodostumista, minkä seurauksena voi olla auringon aiheuttamia iho-oireita, oireita maksan toiminnassa ja neurologisia oireita. Eräät rikkaruohomyrkyt vaikuttavat estämällä protoporfyrinogeeni IX -oksidaasin toimintaa, jolloin protoporfyrinogeeni IX:ää kertyy kasveihin ja happiradikaalien muodostuminen aiheuttaa solutuhoa. Tällaisia ovat esimerkiksi asifluorfeeni ja oksifluorfeeni


title: Kertanegara

text: Kertanagara oli jaavalaisen Singhasarin kuningaskunnan viimeinen hallitsija vuosina 1268–1292. Häntä kunnioitetaan edelleen yhtenä suurimmista jaavalaisista kuninkaista. Hänen johdollaan Jaava yhdistyi ja Singhasarin valta laajeni Sumatralle ja Balille asti.


title: Kertanegara

text: Kertagaran isä oli Janggalan kuningaskunnan hallitsija Vishnuvardhana ja hänen äitinsä oli Kedirin prinsessa. Syntymästään saakka Kertanagara oli näiden kahden jaavalaisen valtakunnan jälleenyhdistäjä, mistä tulee myös hänen nimensä Kertanagara, mikä tarkoittaa "järjestys valtakunnassa". Todennäköisesti tämän vuoksi hänet nimettiin valtaan jo vuonna 1254, ennen isänsä kuolemaa, mutta todellisuudessa valtaa piti edelleen hänen isänsä, Kertanagaran ollessa liian nuori hallitsemaan.


title: Kertanegara

text: Kertanagara torjui Jaavalle saapuneen Mongolivaltakunnan lähetystön vaatimukset vasalliveron maksamisesta vuonna 1289. Kun Kublai-kaanin lähettämä armeija saapui takaisin Jaavalle, Kertanagara oli jo kuollut. Hänet surmattiin kapinoivien kediriläisten toimesta. Kertanagaran jälkeen valtaan nousi hänen vävynsä Kertarajasa. Hän pakeni Kedirin kapinaa Majapahitin, mihin hän perusti uuden kuningaskunnan.


title: Raden Wijaya

text: Raden Wijaya oli Majapahitin kuningaskunnan perustaja. Ennen Raden Wijayan valtaannousua Jaava kuului Singhasarin kuningaskunnan hallintaan. Singhasarin kuningas Kertanagara torjui mongolien lähetystön vuonna 1289, minkä johdosta Kublai-kaani lähetti mongoliarmeijan Jaavalle. Mongoliarmeijan saavuttua vuonna 1292, Kertanagara oli surmattu Kedirin kapinoidessa Singhasaria vastaan. Raden Wijaya, joka tunnettiin vielä ennen valtaannousuaan nimellä Kertarajasa Jayawardhana, pakeni Kedirin kapinaa Majapahitiin, mihin hän perusti uuden kuningaskunnan. Mongolien saavuttua Jaavalle, Raden Wijaya liittoutui mongolien kanssa Kediriä vastaan. Kun Kedirin kapina oli kukistettu Majapahitien armeija ajoi mongolit pois Jaavalta. Vahvistaakseen valtaansa Raden Wijaya nai neljä Kertanagaran tytärtä. Raden Wijaya onnistui valtakaudellaan kukistamaan useita kapinoita ja hänen kuoltuaan vuonna 1309 Majapahitin kuninkaaksi nousi hänn poikansa Jayanagara.


title: Matti Tolonen (lääkäri)

text: Matti Tolonen (s. 1941) on lääketieteen tohtori (Turun yliopisto, 1974) ja toiminut työterveysopin professorina Tampereen yliopistossa, asiantuntijalääkärinä sosiaali- ja terveysministeriössä sekä ylilääkärinä lääkintöhallituksessa ja Työterveyslaitoksessa. Hän toimi 1980-luvulla Maailman Terveysjärjestön (WHO) asiantuntijana (temporary adviser) Euroopan aluetoimistossa Kööpenhaminassa ja päämajassa Genevessä.


title: Matti Tolonen (lääkäri)

text: Hän on toiminut myös käytännön lääkärinä sairaaloissa ja yksityisvastaanotolla sekä työterveyslääkärinä muun muassa Suomen IBM:ssä, Mercantilessa, Fazerilla ja Stockmannilla. Nykyään Tolonen on eläkkeellä ja asuu Espanjassa.


title: Matti Tolonen (lääkäri)

text: Tutustuttuaan Kaarlo Jaakkolan ja Antti Arstilan kautta ravintolisien käyttöön Tolonen on 1980-luvun alusta alkaen kehittänyt luonnonmukaisia hoitoja ja ravitsemuslääketiedettä. Tätä kautta nimi "tohtori Tolonen" tuli laajalti tunnetuksi. Hän on kansainvälisten työryhmien jäsenenä julkaissut tutkimuksia tiedelehdissä. Hänet tunnetaan myös esitelmistään ja artikkeleistaan.


title: Matti Tolonen (lääkäri)

text: Kesällä 2009 Tolonen toi Suomeen kasvivalmiste berberiinin. Hän on kehittänyt valmisteita ja menetelmiä itsehoitoon.


title: Matti Tolonen (lääkäri)

text: Vuonna 2011 Tolonen herätti keskustelua esitettyään kirjassaan epätavanomaisia näkemyksiä kolesterolin merkityksestä.


title: King Edward Point

text: King Edward Point on Etelä-Georgian ja Eteläisten Sandwichsaarten hallintokeskus. Se sijaitsee Etelä-Georgia -saaren koilis-osassa, lähellä Grytvikenin kaupunkia. Joskus King Edward Pointia kutsutaan virheellisesti Grytvikeniksi.


title: Irakin parlamentti

text: Irakin parlamentti on Irakin yksikamarinen parlamentti eli valtion johtava päätöksiä tekevä elin. Parlamentissä on 329 kansanedustajaa. Heistä 320 valitaan suoralla vaalitavalla ja 9 paikkaa on varattava vähemmistöille: 5 paikkaa kristityille (Bagdadin, Dahukin, Erbilin, Kirkukin ja Niniven vaalipiireissä), 1 feileille Wasitin vaalipiirissä,1 saabalaisille Bagdadin vaalipiirissä, 1 šabakeille Niniven vaalipiirissä ja 1 jesideille Niniven vaalipiirissä. Kansanedustajien toimikausi on 4 vuotta kerrallaan.


title: Irakin parlamentti

text: Viimeisimmät parlamenttivaalit pidettiin 12. toukokuuta 2018.


title: Irakin parlamentti

text: Kansanedustajaksi hakevan on oltava vähintään 30-vuotias ja hänellä on oltava Irakin kansalaisuus ja korkeakoulututkinto. Hajotetun baath-puolueen korkea-arvoisissa viroissa toimineet eivät Vastuu- ja oikeudenmukaisuuslain mukaan saa asettua ehdolle. Edustajaksi pyrkiminen on kielletty myös "kunniaa loukkaavista" rikoksista tuomituilta henkilöiltä ja henkilöiltä, jotka ovat rikastuneet laittomin keinoin "kotimaan ja julkisen talouden kustannuksella". Ehdolleasettumisaikana armeijan jäseninä olevat eivät saa hakea kansanedustajiksi. Jokaisen puolueen on asetettava ehdolle vähintään yksi nainen kolmea asettamaansa miesehdokasta kohden.


title: Irakin parlamentti

text: Äänestäjällä on oltava Irakin kansalaisuus ja hänen on oltava vähintään 18-vuotias. Hänen on rekisteröidyttävä äänestäjäksi pystyäkseen äänestämään.


title: Irakin parlamentti

text: Parlamentti on kokoontunut vuodesta 1947. Se ei kokoontunut vuosina 1963–1980 ja 2003–2008.


title: Irakin parlamentti

text: Kevään 2014 vaaleissa parlamenttiin valittiin 328 edustajaa, joista miehiä oli 245 (eli 75 %) ja naisia 83 eli (25 %).


title: Natalie Woodin filmografia

text: Tämä on Natalie Woodin filmografia.


title: Mackenzie McDonald

text: Mackenzie McDonald (s. 16. huhtikuuta 1995 Piedmont, Kalifornia) on yhdysvaltalainen tennispelaaja. Hän on ollut parhaimmillaan kaksinpelissä ATP-listan sijalla 76 marraskuussa 2018.


title: Mackenzie McDonald

text: Vuonna 2016 McDonald sai villin kortin Yhdysvaltain avointen pääsarjaan, missä hän hävisi avauskierroksella karsija Jan Šátralille. Vuonna 2018 hän pelasi Australian avointen pääsarjassa voittaen ensimmäisellä kierroksella Elias Ymerin. Toisella kierroksella hän hävisi viisieräisen ottelun Grigor Dimitroville.


title: Just the 3 of Us

text: Just the 3 of Us on Cathy Garcia Molina ohjaama vuonna 2016 ensi-iltansa saanut filippiiniläinen tagaloginkielinen elokuva.


title: Kippuramiekka

text: Kippuramiekka on Skandinavian pronssikauteen liitetty pronssikauden miekka, joita on löydetty vain viisi kappaletta. Kolme miekoista on löytynyt Tanskasta ja kaksi Ruotsista.


title: Kippuramiekka

text: Kippuramiekka ei ole suomenkieleen vakiintunut nimitys, vaan se on suora käännös sanoista ja , missä "krum" tarkoittaa "kaareva" tai "pyöreämuotoista" osaa. Johdos on analogia "kippurakärkisistä saappaista".


title: Kippuramiekka

text: Miekka on tyyliltään varsin poikkeava, koska sen kärki on taivutettu kaarelle. Muut samanaikaiset pronssimiekat olivat suora- ja teräväkärkisiä, sillä niillä haluttiin pistää vastustajaa. Kippuramiekalla voisi ainoastaan sivaltaa vastustajaa terällä, joita on teroitettuna vain yksi terän suu. Siksi ajatellaankin, ettei miekka ollut tarkoitettu taisteluaseeksi, vaan esimerkiksi rituaalimiekaksi samaan tapaan kuin pronssiset rituaalikirveet.


title: Kippuramiekka

text: Mikäli miekat ovat olleet tuontitavaraa, ei niitä tunneta mistään muualta. Siksi arvellaankin, että miekat olisi suunniteltu ja valmistettu itse. Miekat ovat keskenään niin samanlaiset, että esimerkiksi Sven Rosborn arvelee niiden olevan samasta valinmuotista. Hänellä on myös teoria, miten miekat ovat päättyneet Etelä-Skandinaviaan. Pronssiseppä olisi nähnyt kuvan (keramiikkan koristelusta ?) tällaisesta heettiläisestä miekasta, mutta olisi erehtynyt luulemaan piirroksessa ollutta miekan tuppea itse miekaksi. Ajatusta tukee miekan kärjessä esiintyvät kaksi pyöreää niitin näköistä kohoumaa. Tupessa ne kiinnittäisivät kippuraosan tupen suoraan osaan, mutta miekassa ne olisivat ”turhat”.


title: Kippuramiekka

text: Ensimmäinen kippuramiekka löytyi Ruotsin Itägötanmaalla Hedanista (nykyään osa Ödeshögin kuntaa) viimeistään vuonna 1880, jolloin se kirjattiin museon muinaiskalupäiväkirjaan (numerolla SHM 6454). Se löytyi multamaan nostossa ja siksi se arvellaan olevan suohon upotettu votiivilahja. Miekka on 61 senttimetriä pitkä. Se on lähes samanlainen kuin kolme muuta pronssista kippuramiekkaa, mutta eroavaisuuksiakin on. Kärjen tuntumassa on vain yksi pallonmuotoinen kohouma ja kahvan tuntumassa ei ole lenkkiä. Miekka saattaa siten olla eriaikainen kuin muut löydetyt miekat, vaikka se ajoitetaan Monteliuksen periodille I eli 1700–1500 eaa.


title: Kippuramiekka

text: Hedanin miekan pronssimetallin alkuainepitoisuudet määritettiin vuonna 1934. Pronssissa on 10,25% tinaa, 88,40% kuparia, 0,13% lyijyä, nikkeliä 0,47% sekä rautaa ja alumiinia yhteensä 0,15%.


title: Kippuramiekka

text: Seuraava kippuramiekka löytyi Rørbyn kylästä Tanskan Sjællannista vuonna 1952, josta samasta pellosta löytyi vuonna 1957 toinen samanlainen miekkaa. Miekkojen kippuraosassa on kaksi pyöreää kokoumaa. Ne olivat lähes identiset eroten vain jälkikäsitelyn osalta. Miekat oli työnnetty suonsilmäkkeeseen votiiviksi, mutta suo oli myöhemmin kuivatettu ja aluetta on sitten käytettiin peltomaana. Tanskasta tunnetaan myös piikivestä valmistettu kippuramiekka. Pronssimiekat on ajoitettu periodille IB eli 1600–1500 eaa.


title: Kippuramiekka

text: Ruotsissa Skånen Lilla Slågarpista löysi toukokuussa 1981 Bo Bengtson isänsä peltoja äestäessään katkenneen kippuramiekan, joka oli tarttunut maatalouskoneeseen. Miekka tarttui kärjen koukustaan kiinni koneeseen, mutta sen kahva jäi maahan. Kahva löytyi myöhemmin. Terän kärjessä oli tunnusomaiset kaksi pallonmuotoista kohoumaa. Tämän miekan ajoituksesta ei ole tietoa.


title: Podeetio

text: Podeetio on jäkälän sekovarresta kasvava pystyosa, jollaisia esiintyy etenkin torvi- ja poronjäkälillä. Se on torvijäkälillä kotelomaljojen yhteinen jalkaosa.


title: Donna

text: Donna voi tarkoittaa seuraavia asioita:


title: Teräsrautelan koulu

text: Teräsrautelan koulu on turkulainen peruskoulun alakoulu, joka toimii kahdessa paikassa, Teräsrautelassa (Korkkisvuorenkatu 14) ja Suikkilassa (Talinkorventie 16). Molemmissa yksiköissä annetaan vuosiluokkien 1–6 opetusta, yhteensä lähes 300 oppilaalle.


title: Teräsrautelan koulu

text: Koulun rehtori Johanna Erkkilä äänestettiin keväällä 2018 "Turun Seutusanomien" lukijaäänestyksessä Länsi-Turun positiivisimmaksi henkilöksi.


title: Teräsrautelan koulu

text: Teräsrautelan koulun Teräsrautelan yksikkö toimii vuonna 1956 valmistuneessa koulurakennuksessa, jonka on suunnitellut Heikki Sarainmaa Turun kaupungin rakennusosastolla. Alun perin Teräsrautelan kansakouluksi rakennetussa kiinteistössä on toiminut myös kirjasto, ja siinä on aiemmin ollut talonmiehen asunto.


title: Teräsrautelan koulu

text: Teräsrautelan kansakoulun ensimmäisiä opettajia oli myöhemmin Akavan puheenjohtajana tunnettu Voitto Ranne.


title: Teräsrautelan koulu

text: Suikkilan ala-aste, nykyisin Teräsrautelan koulun Suikkilan yksikkö, on perustettu vuonna 1972 ja laajennettu lisärakennuksella 1990-luvulla. Alun perin sen suunnitteli koko Suikkilan lähiön arkkitehtina toiminut Pekka Pitkänen.


title: Manilan kaatopaikkavyöry 2000

text: Manilan kaatopaikkavyöry oli heinäkuun 10. päivänä 2000 Filippiinien Manilan suurkaupunkialueen Quezon Cityn Payatasin kaatopaikalla tapahtunut suuronnettomuus. Silloin rankkasateiden jälkeen käynnistyneessä, aamuvarhaisella tapahtuneessa maanvyöryssä suuri määrä (1,2 milj. kuutiometriä) jätteitä, kaatopaikkanesteitä ja maa-ainesta siirtyi paikaltaan. Yli 330 ihmistä hautautui jätevyöryn alle; monet heistä olivat asuneet aivan kaatopaikkaröykkiöiden viereen pystytetyissä hökkeleissä. Monet hökkeleistä jäivät metrien jätekerroksen alle. Hautautuneista 58 onnistuttiin pelastamaan elävänä. Viikkojen raivaus- ja etsintätyön aikana löydettiin 278 ruumista.


title: Manilan kaatopaikkavyöry 2000

text: Tapaus aiheutti muutoksia Manilan suurkaupunkialueen jätteiden käsittelyyn ja kaatopaikkaturvallisuuteen.


title: Luolavuoren koulu

text: Luolavuoren koulu on Turussa toimiva peruskoulu, joka toimii kolmessa yksikössä kahden puolen kaupunkia: Luolavuoressa Turun keskustan eteläpuolella (Luolavuorentie 36 ja Inkilänkatu) ja Runosmäessä keskustan pohjoispuolella (Piiparinpolku 3). Luolavuorentien yksikön 1–6 luokkien yleisopetuksen lisäksi kaikki kolme yksikköä antavat 1–9-luokkien erityispedagogista opetusta erilaisissa pienluokissa henkilökohtaisine opintosuunnitelmineen.


title: Luolavuoren koulu

text: Luolavuoren koulurakennus on vuodelta 1964, alun perin Luolavuoren kansakoulu. Sen on suunnitellut Veijo Kahra. Sisäpihaa ympäröivä rakennus on julkisivuiltaan betonia, klinkkeriä ja kuparia. Rakennus peruskorjattiin vuosina 2004–2006 ja uusin osa valmistui 2008.


title: Luolavuoren koulu

text: Luolavuoren koulun Piiparinpolun yksikkö on entinen Runosmäen ala-aste vuodelta 1974, suunnittelijana ATR-Toimistot Blomstedt-Krogius-Pettersson-Tuominen. Välillä koulu tunnettiin Vuorelan koulun Piiparinpolun yksikkönä.


title: Formula 2 Britannian Grand Prix 2018

text: Formula 2 Britannian Grand Prix 2018 oli Formula 2 -kauden 2018 seitsemäs osakilpailu, joka ajettiin 7.–8. heinäkuuta Silverstonen moottoriradalla Englannissa Yhdistyneessä kuningaskunnassa.